Роҳинжалар яшайдиган лагерларни сув босди\nТошқиндан ташқари кўчкилар ҳам кузатилди. Қочқинларнинг бамбук ва брезентдан тикланган чодирлари бузилиб кетган. Тошқин оқибатида олти қочқин ҳалок бўлди, улардан уч нафари болалар эди. Йигирма минг роҳинжа бошқа жойга кўчишига тўғри келди.\nРоҳинжалар Бангладешга Мьянмадаги зулмдан қочиб келган. Улар ватанида мунтазам равишда Мьянма армияси ва радикал буддавийларнинг камситишига дучор бўлган, қишлоқлари ёқилган, кўплаб роҳинжа ўлдирилган.\nКиритилди: 22:01 05.08.2021. Ўқилди: 1151 марта. Фикрлар сони: 0 та.


ҲАР БИР ЯХШИЛИК САДАҚАДИР. ЎЗБЕКИСТОН МУСУЛМОНЛАРИ ИДОРАСИ НАМАНГАН ВИЛОЯТИ ВАКИЛЛИГИ\nИслом ҳидоятида тарбия кўрган ва унинг пок булоқларидан баҳра олиб улғайган мусулмон киши ўзи яшаб турган жамиятдаги барча инсонларга наф келтиришга, улардан зарарни даф қилишга ҳаракат қилади. Чунки, у ҳақиқат, яхшилик, фазилат каби одоб-ахлоқ меъёрлари асосида тарбия олган.\nИнсоннинг барча амаллари, модомики ниятида Аллоҳ таоло розилигини топиш бўлса, шубҳасиз ибодат даражасига кўтарилади, яхшилик қилиш икки дунё саодатига олиб келиши аниқ.\nАллоҳ таоло Қуръони каримнинг Моида сураси 2-оятида марҳамат қилиб айтади: “Яхшилик ва тақво йўлида ҳамкорлик қилинг. Гуноҳ ва душманлик йўлида ҳамкорлик қилманг. Аллоҳга тақво қилинг. Албатта, Аллоҳ иқоби шиддатли зотдир” – деб таъкидланган.\nПайғамбаримиз Муҳаммад (алайҳис-салом) марҳамат қилиб айтганлар: “Қуёш балқиган ҳар бир кунда икки киши ўртасини адолат билан ислоҳ этишинг — эҳсон. Бир кишини уловига минишида ёрдам беришинг ва юкини уловига кўтариб юклаб беришинг эҳсондир. Бир кишига табассум билан яхши сўз айтишинг – эҳсон. Намоз сари босган ҳар бир қадаминг баробарида сен учун эҳсон бор, одамларга азият берадиган нарсани йўлдан бартараф этишинг ҳам сенга эҳсондир”.\nЯхшилик қилиш билан ўзаро меҳр-оқибат ва муҳаббатни зиёда қилибгина қолмай, балки Яратганнинг раҳматига ҳам сазовор қилади. Аллоҳ таоло Қуръони каримда: “Яхшилик қилинглар, албатта Аллоҳ таоло яхшилик қилувчиларни севади”, деб марҳамат қилган.\nЛуқмони Ҳаким ўз ўғлига қилган насиҳатида қуйидагиларни айтган экан: “Ёмонликни ёмонлик қайтаради дегувчилар ёлғончидирлар! Агар ростгўй бўлсалар, икки жойга олов ёқиб, бири билан иккинчисини ўчирсинларчи. Ҳақиқатда эса, ўтни сув ўчиргани каби ёмонликни ҳам яхшилик қайтаради”.\nШундай экан азизлар яхшилик қилишда бир биримиз билан мусобақалашайлик. Аллоҳ барчаларимизни яхшилик қиладиган солиҳ бандалардан бўлишимизни насиб этсин\nКосонсой тумани “Аббосхон қози”жоме


Абдурашид Дўстум Туркиядан Афғонистонга қайтди\n18 май 2022, Тошкент вақти: 18:49\nНуфузли дала қўмондони, ўзбек Абдурашид Дўстум Афғонистон ҳукумати ватанга бемалол қайтиши мумкинлиги тўғрисида баёнот берганидан сўнг кеча Туркиядан мамлакатига қайтиб борди.\nДўстум тушган учоқ кеча кечқурун Кобул аэропортига қўнди ва у тарафдорлари томонидан олқишлар билан кутиб олинди.\nАбдурашид Дўстум билан у ўзига душман деб билган кучлар ўртасида бўлиб ўтган тўқнашув туфайли Афғонистон ҳукумати уни уй қамоғи билан жазолаган, ўтган йили озод қилинганидан буён эса Туркияда истиқомат қилаётган эди.\nДўстум 2001 йили Толибон режимини ағдаришга катта ҳисса қўшган эди.\nБироқ уни халқаро ташкилотлар қийноқлар қўллаганликда, минглаб маҳбус толибларни ўлдирганликда айблаб келади.


Ушбу ҳафтада озиқ-овқат нархларининг ўсиши секинлашди — Review.uz\nТовуқ гўшти ва балиқ каби маҳсулотларнинг нархларида пасайиш кузатилди ва уларнинг республикадаги ўртача 1 кг учун нархи мос равишда 20909 сўм ва 21486 сўмни ташкил этди.\nИқтисодий тадқиқотлар ва ислоҳотлар маркази томонидан 2020 йил 6 октябрь ҳолатига кўра аҳолининг истеъмол саватчасидаги озиқ-овқат нархлари индексини ишлаб чиқилди.\nНатижада қуйидагилар аниқланди: 2020 йил 6 октябр ҳолатига кўра озиқ-овқат маҳсулотлари нархларининг ўсиши республикада ўтган ҳафтага нисбатан пасайиб +1,21 ни ташкил етди.\nМаълумот учун: бодринг (7,8%) ва помидор (7,7%) каби маҳсулотларнинг нархларида ўтган ҳафтага нисбатан ўртача нархларнинг сезиларли даражада ўсиши кузатилди ва уларнинг республикада 1 кг учун ўртача нархи мос равишда 3755 сўм ва 2843 сўмни ташкил этди.\nБундан ташқари, тухум (10 дона) ва шакар (1кг) нархлари ўтган хафтага нисбатан 6% га ошди ва ушбу маҳсулотларнинг ўртача нархи мос равишда 10958 сўмни (10 дона учун) ва 6956 (1 кг учун) сўмни ташкил этди. Мол (0,62%) ва қўй гўшти (0,96%) каби махсулотлар нархларининг ўсиши 1% дан ошмади, ва республикада ушбу турдаги гўштларнинг ўртача нархи мос равишда 58071 сўм ва 60723 сўмни ташкил этди. Ўсимлик ёғининг ўртача нархи (литр) 12628 сўмни (+ 4,6%) ташкил этди. Буғдой уни, макарон, сут, гуруч каби маҳсулотлар нархларнинг ўсиши сезиларсиз бўлди, (1-жадвал).\nҚовоқ ва сабзи учун ўртача нархлар сезиларли даражада пасайган.\nМаълумот учун: ошқовоқ (-1,5%) ва сабзининг (-1,6%) ўртача нархи мос равишда 2166 сўм ва 2512 сўмни ташкил этди. Товуқ гўшти (-0,7%) ва балиқ (-0,7%) каби маҳсулотларнинг нархларида пасайиш кузатилди ва уларнинг республикадаги ўртача 1 кг учун нархи мос равишда 20909 сўм ва 21486 сўмни ташкил этди (1-жадвал).\n1-жадвал. 6 октябрь ҳолатига Ўзбекистон Республикасида озиқ-овқат маҳсулотларининг ўтган ҳафтага нисбатан ўсиши ёки пасайиши, (%)\nМанба: Ўзбекистон Республикаси Давлат Статистика Қомитаси (ДСҚ) тезкор маълумотлари асосида муаллиф ҳисоб-китоблари\nВилоятлар кесимида республиканинг барча ҳудудларида нархларнинг ўсиши, шу сабабли озиқ-овқат маҳсулотлари нархлари индекси ўсиши кузатилди. Хусусан, Бухоро (+ 2,56%), Сирдарё (+1,79%), ва Жиззах (+1,74%) вилоятларида индекснинг сезиларли ўсиши кузатилди. Қорақалпоғистон Республикаси (+ 1,57%), Тошкент (+ 1,52%) ва Фарғона (+ 1,43%) вилоятларида ҳам озиқ-овқат нархлари индекси ўртача ўсиши кузатилди.\nТошкент шаҳрида (0,57%), Сурхондарё (0,62%) ва Хоразм (0,70%) вилоятларида бошқа вилоятларга нисбатан нархлар барқарорлиги кузатилди.\nБошқа вилоятларда озиқ-овқат нархлари индекси Хоразм ва Бухоро вилоятларининг кўрсаткичлари орасида бўлди.\nТаъкидлаш жоизки, Президент фармонига биноан август ойининг биринчи ҳафтасида кам таъминланган оилаларга 148 миллиард сўм миқдорида моддий ёрдам берилди. Август охирига қадар 1,7 миллион кишига ва 50 мингдан ортиқ тиббиёт ходимларига 780 миллиард сўм тўланган. Шунингдек, жорий йил охирига қадар 1,7 миллион кам таъминланган, 3,7 миллион нафақахўр ва қўшимча 500 минг ижтимоий нафақа оливчилар учун бюджетдан қўшимча 2 триллион сўм ажратилади. Аҳолининг қатламларига кўрсатилаётган моддий ёрдам товарларга, айниқса озиқ-овқатга бўлган талабни кучайтиради, бу эса ўз навбатида нархларнинг ошишига ва натижада озиқ-овқат маҳсулотлари нархлари индексининг ўсишига олиб келади.\nИстеъмол саватидан озиқ-овқат маҳсулотлари нархлари индексининг динамикаси шуни кўрсатадики, август ойининг биринчи ҳафтасида аҳолига моддий ёрдам кўрсатилгандан сўнг, 11 август ҳолатига аксарият маҳсулотларнинг нархи ошди. Озиқ-овқат нархларининг кўтарилиши индекси 4 августдаги -0,21% дан 11 август + 0,31% га олиб келди. 6-октабр ҳолатига кўра эса, озиқ-овқат маҳсулотлари нархлари индекси ўтган ҳафта кўрсаткичи (+1,69%)дан +1,21% га пасайди, (1-расм).\n1-расм. Истеъмол саватидан озиқ-овқат маҳсулотлари нархлари индексининг динамикаси (%)


Миллий гвардия тизимида янги тайинловлар амалга...\n09.04.2021 16:31 0 2790\nЎзбекистон Республикаси Миллий гвардияси Қўриқлаш бош бошқармасида тегишли тайинловлар амалга оширилди.\nУнга кўра, Подполковник Эшқобулов Асилбек Якубович Ўзбекистон Республикаси Миллий гвардияси Қўриқлаш бош бошқармаси бошлиғининг хизматни ташкил этиш ва мувофиқлаштириш бўйича биринчи ўринбосари лавозимига;\nПодполковник Иногамов Баходир Қудратжанович Ўзбекистон Республикаси Миллий гвардияси Қўриқлаш бош бошқармаси бошлиғининг молия ва моддий таъминот бўйича ўринбосари вазифасини бажарувчи лавозимига;\nПодполковник Эргашев Бахромжон Хакимович Ўзбекистон Республикаси Миллий гвардияси Қўриқлаш бош бошқармаси кадрлар бошқармаси бошлиғи лавозимига тайинланди.\nМиллий гвардия тайинлов\nЖамият 07/05, 21:03\nСурхондарё вилояти инновацион ривожланиш ҳудудий бошқармасига раҳбар тайинланди\nЖамият 05/05, 11:47\nМаданият 04/05, 23:46


ДЕЯРЛИ РАСМАН: iPhone SE 2 тақдимотга тайёр, тағин арзон нархда чиқади! - Terabayt.Uz\nДЕЯРЛИ РАСМАН: iPhone SE 2 тақдимотга тайёр, тағин арзон нархда чиқади!\nApple маҳсулотлари бўйича олдиндан аниқ чиқувчи прогнозлар бериши билан танилган таҳлилчи Минг-Чи Куо (Ming-Chi Kuo) аввалроқ тарқалган бир миш-мишни тасдиқлади. Яъни, «тишланган олмали» корпорация машҳур ихчам флагманининг иккинчи авлоди – iPhone SE 2 моделини тайёрламоқда.\nЎҚИНГ: 2020 йили чиқадиган iPhone 12 видеода: iPhone 4 дизайнли келажак смартфони\nМанбага кўра, iPhone SE 2 моделининг дизайни худди iPhone 8 (сотиб олиш) смартфони сингари бўлади. Уни диагоналига 4.7 дюймлик LCD-дисплей ҳамда Touch ID бармоқ изи сканери билан таъминлашади. Гарчи ташқи қиёфаси нисбатан эски айфонга ўхшаса-да, кутилаётган смартфон энг янги – A13 Bionic процессорига эга. Компания бу йил намойиш этган iPhone 11 (харид қилиш) туркумидаги гаджетларда айни мана шу чипсет қўлланган.\nТаниқли таҳлилчи iPhone SE 2 тезкор хотирасининг 3 гигабайтлик бўлишини айтмоқда. Шунингдек, унинг сўзларига кўра, Apple кейинги йили ушбу айфондан дунё бўйича 20-30 миллион дона сотишни кўзлаётир.\niPhone SE 2 тақдимот вақти ва нархи борасида Минг-Чи Куо маълумот бермаган. Лекин бошқа манбаларга кўра, Apple уни келаси йил март ойидаги тақдимот маросимида кўрсатади. Шунингдек, унинг биринчи iPhone SE нархида сотилишини ҳам айтишмоқда: 32 ГБлик ички хотирага эга варианти 399 доллар, 128 гигабайтлиги эса 499 доллардан. Шу пайтгача халқаро бозорга чиққан ва ҳатто ўтган ойдагина тақдим этилган айфонларни эса аллақачон Terashop.uz интернет-дўконимиздан сотиб олиш мумкин.\n#Apple #Apple iPhone SE #нархлар #смартфонлар #iPhone SE 2


Мева-сабзавотчилик ва иқлим ўзгариши – қандай мослашув зарур? • EastFruit\nБош саҳифа › Янгиликлар › Мева-сабзавотчилик ва иқлим ўзгариши – қандай мослашув зарур?\nМева-сабзавотчилик ва иқлим ўзгариши – қандай мослашув зарур?\nМуаллиф: EastFruit 31 Yan 22 30 Yan 22 039\nБир аср давомида глобал ҳароратнинг Цельсий бўйича 5 даражага ошиши салкам ҳалокатли глобал иқлим ўзгаришидир.\n“Бирлашган Миллатлар Ташкилоти шафелигида фаолият юритаётган иқлим ўзгариши бўйича халқаро экспертларнинг фикрига кўра, кейинги асрда ўртача ҳарорат Цельсий бўйича 5 даражага ошиши мумкин. Бу салкам ҳалокатли ўзгаришдир ва шунинг учун турли давлатлар ҳарорат кўтарилиши таъсирини камайтириш мақсадида зарарли газлар чиқишини камайтиришга ҳаракат қилмоқда. Бундан ташқари, жаҳон экспертлар ҳамжамиятида глобал ҳароратнинг Цельсий бўйича 2 даражадан зиёд ошишига йўл қўйиб бўлмайди, деган якдил фикр мавжуд – шу доирада глобал иқлим ўзгаришига қарши курашиш мумкин. Бироқ, бугунги кунда барча саъй-ҳаракатларга қарамай, ҳарорат кўтарилишини ушбу доирада ушлаб туриш иложсиз экани билан боғлиқ катта хавф мавжуд”, деди USAIDнинг Украинадаги Аграр ва қишлоқ хўжалигини ривожлантириш дастури – АГРО директори ўринбосари Андрей Заика “Иқлим ўзгаришига мослашиш ва ўзгарувчан иқлим шароитида мева-сабзавот экинларини етиштиришнинг ўзига хос хусусиятлари” деб номланган веб-форумда.\nЭслатиб ўтамиз, 2015 йилда БМТга аъзо давлатлар зарарли газлар чиқиндилари ва уларнинг иқлим ўзгаришига таъсирини камайтириш бўйича глобал саъй-ҳаракатларга асос бўлган Париж битимини имзолаган эди. Бир аср ичида глобал ҳароратнинг Цельсий бўйича 2 даражадан зиёд кўтарилишига йўл қўймасликни мақсад қилган ушбу битимни Украина биринчилардан бўлиб ратификация қилган.\n“Ўтган йили Украина иқлим ўзгариши жараёнига ушбу мамлакатнинг таъсири бўйича чора-тадбирлар мажмуини белгилайдиган Париж келишувига иккинчи миллий улушини қўшди. Ушбу улушнинг жуда муҳим элементи иқлим ўзгаришига мослашувдир. Бундан ташқари, миллий даражадаги муҳим элемент ҳукумат томонидан ўтган йили Экологик хавфсизлик ва иқлим ўзгаришига мослашиш стратегиясининг қабул қилиниши ҳисобланади. Бу асос ҳужжат бўлишига қарамай, Стратегия режасида яқин келажакда амалга ошириладиган қатор қадамлар белгиланган. Хусусан, бу иқтисодиётдаги турли тармоқларнинг иқлим ўзгаришига заифлигини баҳолаш ва уларни ўзгаришларга мувофиқ мослаштириш бўйича режаларни ишлаб чиқиш дегани”, дейди USAIDнинг Аграр ва қишлоқ хўжалигини ривожлантириш дастури – АГРО директори ўринбосари.\n«Украинада бугунги кунда иссиқлик таъминотига талаб юқори бўлган деярли барча экинларни етиштириш мумкин».\nУкргидрометеорология марказининг агрометеорология бўлими бошлиғи Татьяна Адаменконинг қайд этишича, кўпчилик экспертлар зарарли газ чиқиндиларининг кўпайиши глобал ҳарорат ошишига сабаб бўлганига қўшилади, аммо мутахассислар буни табиий ҳодиса деб билишади.\nМутахассис, шунингдек, глобал исиш жараёнини тўхтатиш учун 2030 йилга бориб, 2010 йилги даражага нисбатан зарарли газ чиқиндиларининг глобал даражасини 45 фоизга камайтириш зарурлигини маълум қилди.\n“Украинадаги иқлим ўзгаришининг ёрқин мисоли 2019-2020 йиллар бўлди, бу йиллар ўн йиллик фавқулодда исишни якунлади ва ушбу даврдаги энг иссиқ йиллар бўлди. Қайд этилган йилларда Украинада ўртача йиллик ҳарорат Цельсий бўйича 3 даражага кўтарилди.\nГлобал ҳароратнинг ошиши турли хил экинларни етиштиришда самарали деб аталадиган ҳарорат тўпланишига олиб келади, бу эса ўсимликларнинг тўғри ривожланишига имкон бермайди. Украина учун классик мисол – ўрик. Глобал ҳарорат ошиши билан у декабрь, январь ёки февраль ойларида самарали ҳароратни тўплайди, бу эса дарахтларнинг ўта эрта гуллашига олиб келади – ушбу даврда, табиийки, чанглатувчилар ва ўртача суткалик ҳарорат чегараси мавжуд бўлмайди», дейди Татьяна Адаменко.\nУкргидрометеорология маркази агрометеорология бўлими бошлиғининг сўзларига кўра, ҳарорат Цельсий бўйича 2 даражага кўтарилганидан сўнг барча экинлар ҳосилдорлиги 20 фоиздан кўпроқ пасайиши, 3-4 даража иссиқ бўлганда эса 30 фоизга камайиши мумкин.\nТатьяна Адаменко, шунингдек, бугунги кунда Украинада бутун мамлакат бўйлаб ҳаво ҳароратининг барқарор кўтарилиши кузатилаётганини айтди. Максимал ҳарорат 2011-2019 йилларнинг ёз мавсумида максимал кўтарилди.\nШу муносабат билан, бугунги кунда Украинада иссиқлик таъминотига талабгир бўлган деярли барча экинларни етиштириш мумкин.\n“Украина бўйлаб мева-сабзавот экинларини етиштириш учун етарли иссиқлик мавжуд, ҳарорат янада ошиши ривожланиш даврларининг давомийлиги ва ҳосилдорлик ўзгаришига таъсир этади. Сабзавот экинлари учун бу жуда яхши – суғориш йўли билан йилига бир неча бор ҳосил олиш мумкин. Шу билан бирга, глобал ҳарорат ошишининг умумий тенденцияси мева-сабзавот экинлари сифатига анча ижобий таъсир кўрсатади ва уларни етиштириш майдони пишиб етилиш учун зарур бўлган иссиқлик миқдорини олган ҳолда аста-секин кенгайиши мумкин.\nШу билан бирга, йилнинг қишки даврида музлаш туфайли мева-сабзавот экинларини совуқ уриши ва уларнинг шикастланиши хавфи камаяди», дейди Татьяна Адаменко.\nҲарорат кўтарилишининг салбий таъсири, мутахассиснинг фикрига кўра, ҳароратнинг кескин ўзгариши туфайли тобора кучайиб бораётган кўп йиллик дарахтларнинг стрессларга қарши тура олишини камайтириш бўлади.\n“Яъни, ушбу тебранишларга мослашиш учун ўсимлик ресурслари сарфланади, бу келгусидаги ҳосилдорликка салбий таъсир кўрсатиши мумкин.\nБундан ташқари, ёзги-кузги қурғоқчилик билан боғлиқ хавфлар кучаяди, унинг салбий таъсири нафақат жорий йил, балки кейинги йил ҳосилдорлигига ҳам таъсир қилади.\nШунингдек, ўсимликларни қишлаш учун тайёрлаш жараёнига таъсир этадиган кузнинг узайиши ҳам салбий омилдир. Бундай шароитда ўсимликларнинг совуқдан зарар кўриши эҳтимоли ортади. Қолаверса, дўл ва кучли ёмғир барча турдаги экинлар учун катта хавф туғдиради”, дейди Татьяна Адаменко.\nUSAIDнинг Аграр ва қишлоқ ривожи бўйича дастури эксперти Василий Кифорукнинг айтишича, интеллектуал суғориш тизимисиз мева-сабзавот етиштириш жуда қийин. Шундан келиб чиққан ҳолда тупроқда намлик мувозанатини сақлаш бўйича биринчи тавсия сабзавот, резавор, мева ва полиз экинларини етиштиришда намлик даражасини назорат қилишни таъминлайдиган интеллектуал суғориш тизимларини шакллантиришдир. Намликни сақлаш ва тўплашда ёрдам берадиган кейинги омил – бу ерга ишлов бериш технологиясини ўзгартириш. Хусусан, сабзавот экинлари экиладиган майдонларда чуқур юмшатишга ўтиш мумкин, бу эса пастки тупроқ қатламларининг қалинлашувини камайтириш имконини беради. Табиийки, у ерга намлик кўпроқ кириб боради ва чуқур қатламда намлик тўпланиши таъминланади.\n“Бундан ташқари, ерга вертикал ишлов беришдан фойдаланиш мумкин, бу тупроқни қалинлаштирмаслик ва унинг сув ўтказувчанлигини сақлаш имконини беради.\nМуҳим омил – намликнинг буғланишини назорат қилиш. У қуйидаги босқичлардан иборат: мульчалаш, тупроқ юзасини иссиқлик изоляцион материаллар (сомон, плёнка, агротола) остида сақлаш, соя берувчи тўрлардан фойдаланиш.\nИссиқлик таъсирини камайтириш учун турли қалинликдаги қуёшдан ҳимояловчи воситалардан фойдаланиш тавсия этилади. Баъзи ҳолларда соя берувчи экинлардан фойдаланиш мумкин», дейди мутахассис.\nГолландиядаги «АГРИКО» кооперативининг Украинадаги расмий вакили ҳисобланмиш “Агрико Украина” компанияси директори Николай Гордийчук иқлим ўзгаришига мослашиш ва об-ҳаво прогнози хизматларидан фойдаланиш бўйича амалий тажриба ҳақида гапирди. Компаниянинг мақсади – Украина фермер хўжаликларини юқори генетик салоҳиятга эга юксак сифатли картошканинг экин материали билан таъминлашдир.\n“Бугунги кунда кўпчилик об-ҳаво хизматлари қишлоқ хўжалигидаги муаммоларни тўлиқ ҳал қилишига ишонади. Лекин, аслида, бу ечим эмас, балки ёрдам берувчи воситадир. Метеостанциялар ва турли датчиклар бизга ҳарорат, намлик даражаси, шамол тезлиги ва ҳоказоларни қайд этишда кўмак беради. Лекин ушбу маълумотларни олгач, якуний қарор барибир инсон омилига боғлиқ. Шунинг учун олинган маълумотлар билан айнан ким ишлаётгани жуда муҳим», дейди Николай Гордийчук.\nУнинг сўзларига кўра, «Агрико Украина» Киев ва Чернигов вилоятларидаги 100 гектарга яқин майдонда уруғлик картошка етиштиради.\n“Далаларимизга ўрнатилган метеостанцияларидан олинган маълумотлардан қандай фойдаландик? Бундай станциялар бизга, асосан, икки нарсада – далага ишлов бериш ва картошкани суғориш жараёнида ёрдам берди.\nАгар далаларга ишлов бериш ҳақида гапирадиган бўлсак, биз биринчи навбатда, метеостанцияларнинг ҳаво ҳарорати ва шамол тезлигига оид об-ҳаво маълумотларига қизиқдик. Маълумки, далаларга шамол тезлиги 3-6 м/с дан ошмаганда ишлов бериш керак. Илгари, метеостанцияни ўрнатишдан аввал биз кечки пайт ёки эрталаб соат 5 ларда далага ишлов берганмиз. Об-ҳаво станцияси бизга реал вақт режимида ҳарорат ва шамол тезлиги кўрсаткичларини, шунингдек, кечқурунги прогнозларни кўриш имконини берди. Шуни ҳисобга олиб, далага ишлов бериш вақтини аниқроқ башорат қилиш, ишни қулай об-ҳаво шароитида ўзимиз учун мақбул вақтда бажариш имконига эга бўлдик”, дейди Николай Гордийчук.\nБундан ташқари, «Агрико Украина» директорининг сўзларига кўра, метеостанция қишлоқ хўжалиги ишлаб чиқарувчисига ёғингарчилик даражасини аниқроқ қайд этиш имконини беради. Ўз навбатида, бу суғориш ва шунга мос равишда 1 га экин майдонига қанча сув сарфланишини башорат қилишга кўмаклашади.\n“Агар биз об-ҳаво станцияларидан фойдаланишнинг камчиликлари ҳақида гапирадиган бўлсак, унда прогнозлаш моделлари бир-биридан сезиларли даражада фарқ қилишини кўрганимизни қайд этишимиз керак. Бу суғориш борасида нотўғри қарорлар қабул қилишга олиб келиши мумкин.\nМисол учун, ўтган йилнинг август ойидаги кунларнинг бирида бизда 30 дақиқа ичида 30 мм ёмғир ёққан бўлса, бир кун аввал метеостанция прогнозлари атиги 13 мм ёмғир ёғишини кўрсатган. Шунинг учун фақат рақамли ечимлардан фойдаланишга таяниб қолмаслик керак”, дея ишонч билан сўзлади Николай Гордийчук.\nМетеорология станцияси, шунингдек, «Агрико Украина» маълумотлар таҳлилини тақдим этади – бир вақтнинг ўзида унинг бир неча йиллигини кўриш мумкин. Бу қишлоқ хўжалиги ишлаб чиқарувчисига ўсимликларнинг ривожланиш босқичлари ҳақида тушунча беради. Шунингдек, ана шундай таҳлил туфайли вилоятимиз ҳудудида вегетация маҳали қарийб 8 кун ҳаво ҳарорати +30 даражадан юқори бўлганига гувоҳ бўлдик. Бу шуни англатадики, ўтган вақт давомида картошка ўсмаган, чунки, мазкур турдаги экин +18-22 даража ҳароратда ўсади. Қолаверса, яхши ҳарорат картошкани кейинги сақлаш сифатига таъсир қилади», дейди Николай Гордийчук.\nШунингдек, у бу йил “Агрико Украина” фермер хўжалигида тупроқ намлиги датчиклари қўлланганини айтди: «Бу суғориш учун 15 фоизга яқин сувни тежаш имконини берди. Агар бундай датчиклар бўлмаганида биз тупроқ намлигининг ҳолати ва ҳар хил чуқурликдаги (15, 30 ва 45 см) ҳарорат ҳақида тасаввурга эга бўлмас эдик».\n“Агрико Украина» компанияси директори, шунингдек, компанияда тажриба ўтказилганини маълум қилди: бир гектар майдонга картошканинг “Ривьера” нави суғорилмасдан, 3 гектар майдонга эса худди шу нав суғориш тизими билан экилган. «Суғориладиган майдонларда сувдан оптимал фойдаланиш ҳисобига бир тупдан ўртача 18 дона, суғорилмайдиган майдонларда эса 14 дона сабзавот олдик. Шунга кўра, суғориладиган майдонларда прогноз қилинган ҳосил 42 т/га.ни, суғорилмайдиган майдонларда эса 24 т/га.ни ташкил этди. Шу билан бирга, уруғлик фракциясининг ҳосилдорлиги суғориладиган майдонда 35 т/га.ни, суғорилмаган майдонда эса 20 т/га.ни ташкил этди.\nШундай қилиб, об-ҳаво прогнози хизматлари деҳқонларга кўпроқ ҳосил ва сифатли маҳсулот олишда ёрдам беради, деган хулосага келиш мумкин. Бироқ, энг муҳими – одамларни ушбу хизматлардан фойдаланишга ўргатишдир. Зеро, юқоридаги ускунадан муваффақиятли фойдаланиш кўп жиҳатдан техник ёрдам ва уни қўллайдиган одамларга боғлиқ», дея хулоса қилди Николай Гордийчук.\nАгрико Украинаёмғирёмон об-ҳавоиқлим ўзгаришиқўрғоқчиликНиколай ГордийчукУкраина


Беш нафар номзоднинг уч нафари судьяликка нолойиқ деб топилди — Sof.uz\n15.05 14:53 232 Жамият\nБу ҳақда яқинда бўлиб ўтган Ўзбекистон Республикаси Судьялар олий кенгашининг навбатдаги йиғилишида маълум қилинди.\n"Кенгаш янгиланган таркибининг иккинчи йиғилиши беш соатдан кўпроқ давом этди. Чунки кун тартибидаги масалалар салмоғи катта бўлиб, ҳар бири жиддий муҳокама этилди-да.\nСудьялик лавозимида бўлишнинг биринчи беш йиллик муддатига кўрсатилган беш нафар номзоднинг уч нафари нолойиқ деб топилди. Икки нафарига ишонч билдирилди.\nШуҳрат Рустамович Астанов — биринчи беш йил муддатга Тошкент вилояти фуқаролик ишлари бўйича Юқоричирчиқ туманлараро судининг судьяси лавозимига;\nШерзод Бахтиёрович Жамолов — биринчи беш йил муддатга Тошкент шаҳар фуқаролик ишлари бўйича Яккасарой туманлараро судининг судьяси лавозимига тайинланди.\nБунгача Ш. Астанов «Қишлоқ қурилиш банк»муаммоли активлар департаменти суд ишлари бўлими ҳуқуқий маслаҳатчиси, Ш. Жамолов Судьялар олий кенгашининг етакчи инспектори лавозимида ишлаган.\nСудьялик лавозимида бўлишнинг навбатдаги ўн йиллик муддатига кўрсатилган беш нафар номзоднинг бир нафари нолойиқ деб топилган бўлса, яна бир нафари захирага қолдирилди.\nАлишер Адашалиевич Қўчқоров — судьялик лавозимида бўлишнинг навбатдаги ўн йиллик муддатига Наманган вилоят судининг фуқаролик ишлари бўйича судьяси лавозимига;\nЮлдуз Низомитдиновна Мухаммадиева — судьялик лавозимида бўлишнинг навбатдаги ўн йиллик муддатига Самарқанд вилояти фуқаролик ишлари бўйича Самарқанд шаҳар судининг судьяси лавозимига;\nАкмал Зуҳриддинович Разиков — судьялик лавозимида бўлишнинг навбатдаги ўн йиллик, шундан беш йил муддатга Фарғона вилояти фуқаролик ишлари бўйича Риштон туманлараро судининг раиси лавозимига тайинланди.\nЙиғилишда Кенгаш ваколатига доир қатор масалалар қатори 18 нафар судьяга нисбатан интизомий жазо чораси қўллашга розилик бериш масаласини ҳам кўриб чиқди. Қайд этиш керак, неча нафар судьяга нисбатан бундай масала кун тартибига қўйилса, бу сидирғасига розилик берилади, дегани эмас. Уларнинг ҳар бири аъзолар томонидан ўрганилиб, овоз бериш йўли билан коллегиал ҳал этилади.\nКенгаш аъзолари 18 нафар судьяга нисбатан интизомий жавобгарлик чораларини қўллашга оид ҳужжатларни кўриб чиқиб, 4 нафарига нисбатан рад қилиш, 14 нафарига нисбатан розилик бериш ҳақида қарор қабул қилди.\nОзми-кўпми? Таассуфки, кўп, кўп... Бироқ бу — судьяларнинг профессионал салоҳияти нечоғлигидан ташқари уларга қўйилаётган талаблар ошиб бораётганини ҳам билдиради" дейилади Судьялар олий кенгаши матбуот хизмати хабарида.\nБугун, 18:13 78 Жаҳон\nБугун, 18:07 85 Жамият\nБугун, 18:01 30 Ўзбекистон


Нурхон Нафасов ва бошқаларга нисбатан суд жараёни бўлиб ўтмоқда - xabar.uz\nНурхон Нафасов ва бошқаларга нисбатан суд...\n13.08.2019 18:19 0 4150\nЎзбекистон Каратэ миллий федерацияси собиқ раиси Нурхон Нафасов ва бошқаларга нисбатан суд жараёни бўлиб ўтмоқда.\nБу ҳақда «Xabar.uz»га Олий суд матбуот хизмати вакили Азиз Обидов маълум қилди.\nНурхон Нафасов ва бошқаларга оид иш жиноят ишлари бўйича Мирзо Улуғбек туман судида мазмунан кўриб чиқилмоқда. Унга Каратэ миллий федерациясининг собиқ бош котиби О.Қосимов ва собиқ бош бухгалтери Ж.Юсупов ҳам судланувчи тариқасида жалб этилган.\nСудланувчилар Ўзбекистон Республикаси Жиноят кодексининг 167 (ўзлаштириш ёки растрата йўли билан талон-торож қилиш), 192-11 (нодавлат тижорат ташкилотида ёки бошқа нодавлат ташкилотида мансабдор шахслар томонидан ўз ваколатларини суиистеъмол қилиш) ва 228 (ҳужжатлар, штамплар, муҳрлар, бланкалар тайёрлаш, уларни қалбакилаштириш, сотиш ёки улардан фойдаланиш) моддаларида назарда тутилган жиноятларни содир этганликда айбланмоқдалар.\nЎтган йилнинг охирида Н.Нафасов можароли тарзда Ўзбекистон Каратэ миллий федерацияси раҳбарлигидан четлатилганидан сўнг ташкилотда қўшҳокимлик юзага келганди. Орадан кўп ўтмай Миллий олимпия қўмитасининг (МОҚ) расмий сайтида Н. Нафасовга нисбатан жиноят иши қўзғатилгани ҳақида хабар пайдо бўлади. Бош прокуратура эса бу хабарни «айбсизлик презумциясига зид» эканини таъкидлаб, МОҚ тутган ишни қоралаб чиққани кўпларнинг ёдида бўлса керак.\nУшбу суд жараёни Н.Нафасов ва МОҚ собиқ раҳбарлари ўртасидаги можароларга ойдинлик киритиши эҳтимоли катта.\nсуд Миллий олимпия қўмитаси Нурхон Нафасов


Бўстонлиқда эрини ҳимоя қилаётган аёл икки кишига пичоқ урди — Sof.uz\nБўстонлиқда эрини ҳимоя қилаётган аёл икки кишига пичоқ урди\n9.05 11:16 876 Жамият\nТошкент вилояти Бўстонлиқ туманида 2020 йил 4 май куни соат 16.30 да қўшнилар ўртасида жанжал келиб чиқди ва 33 ёшли Х.Х. эрини ҳимоя қилиш мақсадида икки кишига пичоқ урди. Бу ҳақда Ўзбекистон Республикаси ИИВ ҳузуридаги Тергов департаменти хабар бериб ўтди.\nБўстонлиқ тумани Хўжа МФЙда қўшнилар 42 ёшли М.М. ва 47 ёшли К.М. ҳамда 35 ёшли У.Х. ўртасида аввалдан мавжуд бўлган низо сабаб ўзаро муштлашув юзага келади. Муштлашаётганларни кўрган Х.Х ошхонадан пичоқ олиб, М.М. ва К.М.ларга тан жароҳати етказади ва турмуш ўртоғини ажратиб олади.\nНатижада М.М. ва К.М.,лар олган тан жароҳатлари билан Бўстонлиқ туман тиббиёт бирлашмасига олиб келинган, суд тиббий экспертиза хулосасига кўра, иккаласига ҳам “оғир” тан жароҳати етказилганлиги аниқланган.\nҲодиса жойини кўздан кечириш жараёнида бир дона ошхона пичоғи ва қон доғлари ашёвий далил тариқасида расмийлаштириб олинган.\nМазкур ҳолат юзасидан Бўстонлиқ тумани ИИБ ҳузуридаги Тергов бўлими томонидан Х.Х.,га нисбатан Ўзбекистон Республикаси Жиноят кодексининг 104-моддаси 1-қисми (қасддан баданга оғир шикаст етказиш) билан жиноят иши қўзғатилиб, дастлабки тергов ҳаракатларига киришилган.\nБўстонлиқ жиноят иши\n28.05 12:56 310 Жамият\n27.05 15:48 2183 Жамият\n26.05 16:26 1249 Ўзбекистон


Қозоғистонда SMS орқали пенсияга чиқариш бошланди » Новости Узбекистана сегодня: nuz.uz\nНовости Узбекистана → ЙЎҒ-Е → Қозоғистонда SMS орқали пенсияга чиқариш бошланди\n04-09-2019 12:30 0 602 Рейтинг0 Чоп этиш\n«Zakon.kz» ёзишича, Қозоғистонда фуқароларни SMS орқали пенсияга чиқариш бошланди. Ҳозирча лойиҳа «Фуқаролар учун ҳукуматлар» ишчилари ўртасида татбиқ этиляпти — ташкилотда 22 минг киши ишлайди\nХизмат ҳозирча лойиҳа босқичида бўлиб, «Фуқаролар учун ҳукуматлар» давлат корпорацияси томонидан татбиқ этиляпти.\nИлгари бўлғуси пенисонерлар албатта аҳолига хизмат кўрсатиш марказларига боришлари ва қатор ҳужжатбозликларни бошдан ўтказишларига тўғри келарди.\nЭнди эса, Жамоатчилик билан ишлаш департаменти директори Мурат Жуманбойнинг таъкидлашича, пенсия ёшига 10 кун қолган кишига хизматни проактив йўл билан расмийлаштириш ҳақида SMS-хабар келади. Бунга розилар «ҳа» сўзини қайтариб жўнатиб юборса кифоя.\n«Албатта, проактив хизматдан фойдаланиш учун фуқаро ўз меҳнат фаолияти ҳақидаги маълумотларни Меҳнат шартномалари ягона тизимига олдиндан тақдим этган бўлиши шарт», — қўшимча қилади Жуманбой.\nЛойиҳа синовдан ўтса, бошқа ташкилотларда ҳам жорий этишга киришилади.


Ҳадис илмида дунё имоми, ҳадис мулкининг амири номларини олган Имом Бухорий раҳматуллоҳи алайҳнинг қўним топган равзалари Ислом оламида юксак эътиборга эга бўлган масканлардан ҳисобланади. У зотни зиёрат қилиш учун бутун ислом оламидан зиёратчилар, олиму талабалар ташриф буюрадилар.\n8 ноябрь куни юртимизга келган ҳадис устози, аллома, муҳаддис, танқидчи шайх муфтий Абдуллоҳ ибн Умар Башир Маъруфий ал-Аъзомий ал-Ҳиндий бошчилигидаги меҳмонлар Ўзбекистон бўйлаб сафар қилмоқдалар. Бугун, 11 ноябрь куни меҳмонлар Ислом оламида катта ҳурмат билан тилга олинадиган Имом ал-Бухорийнинг қабрлари жойлашган зиёратгоҳ ва ҳадис мактабида бўлдилар. Аввал Имом Бухорий ҳазратларининг қабрлари зиёрат қилинди. Тиловат ва дуолардан сўнг мажмуа ёнида жойлашган ҳадис мактабида бўлиб, бу масканда таҳсил олаётган талабалар билан учрашув бўлиб ўтди. Учрашув жараёнида муҳаддис, танқидчи шайх муфтий Абдуллоҳ ибн Умар Башир Маъруфий ҳадис илмидан мавъизалар қилди.\nМеҳмонларнинг ушбу ташрифи чоғида уларга ҳадис мактаби ректори Олимхон Юсупов ва устоз Маҳмуджон домла Ибодуллаев ҳамроҳлик қилди.\nШунингдек, юртимизда меҳмон бўлиб турган доктор Джанади Бимо Пракосо бошчилигдаги Индонезия мамлакатининг турзимни ривожлантириш бўйича делегацияси ҳам Имом Бухорий мажмуасига ташриф буюрди. Меҳмонлар буюк бобокалонимизнинг мақбараларини зиёрат қилди.\nДругие материалы в этой категории: « Навоийда Мавлид ойи муносабати билан имконияти чекланган фуқаролар учун эҳсон дастурхони ёзилди\tХалқаро саммит бошланиш арафасида (фотожамланма) »


"Oshiqlar - olamning bo‘ynidagi dur" китоби, Omina Tojiboeva\nУшбу китобда инсоннинг Она Ватанига, элу юртига, Сарбонига, ота-онаси ва дўсту биродарларига нисбатан меҳру муҳаббати тараннум этилган. Машҳур шоирлардан бирининг таъкидлашича, муҳаббат ўзи эски нарса, лекин ҳар бир юрак уни янгилаб туради. Мана шу янгиланиш жараёнида чин ошиқлар қирралари намоён бўлаверади. Демак, ишқ дея аталмиш туйғу нур каби тоза юракларга насиб этади ва уни ошиқ даражасига кўтаради. Ҳа инсоният яшар экан меҳр-муҳаббат ҳам бор. У ҳеч қачон ўлмайди. Бу борада сараланган ошиқлар эса оламнинг бўйнидаги дурлардир. Зеро асардаги муҳаббат талқини азиз китобхонни бефарқ қолдирмайди деган умиддамиз.\nОчиқ осмон қўйнида....................................................3\nҲар дилга жонажонсиз.................................................5\nВатаним, энг кераклисан..........................................10\n1. Ҳайкал қошида....................................................16\n2. Бобур ва Ҳизр бобо..........................................19\nЎзбекнинг қонида бор...............................................24\nСизни жуда соғиндим..................................................25\nАзиз Ўзбегимнинг гул бекалари................................27\nМен дунёга берган фарзандим...............................29\nМени бир дард эзаётир.............................................33\nЙигитнинг ўзи марддир.............................................38


Ўзбекистон ёзувчилар уюшмаси Наманган вилоят бўлими Наманган давлат университети билан ижодий ҳамкорлик асосида адабий-бадиий учрашувлар ташкил этиш, анъана тусига кирган. Жорий йилнинг 5 октябрь куни университетнинг мажлислар залида Наманган адабий муҳитининг йирик вакили, шоир Абдулла Жалилнинг “Кўнгилга йўл” номли 3-жилд сайланма китобининг тақдимот маросими бўлиб ўтди.\nМазкур ижодий учрашувда Ўзбекистон ёзувчилар уюшмаси аъзоларидан шоир Жамолиддин Муслим, ёзувчи Боқий Мирзо, таниқли ижодкор Содиқ Сайхун ва университетнинг профессор-ўқитувчилари, талабалар ҳамда бир гуруҳ адабиёт ихлосмандари жам бўлдилар.\nДаставвал университет ректори А.Умаров сўз олиб, учрашув иштирокчиларини Наманган адабий муҳити хазинаси яна бир ижодий асар билан бойигани билан қизғин қутлаган ҳолда, “Кўнгилга йўл” сайланмаси ҳар бир адабиёт ихлосмандлари ва кенг китобхонлар оммаси учун бадиий лаззат ва эстетик завқ олиш учун муҳим восита эканлигини айтиб ўтди.\nТақдимот давомида шоирнинг ижодий фаолияти ва асар хусусида кўплаб фикр-мулоҳазалар билдирилиб, китобда акс этган шеърларни омма эътиборига ҳавола этилиши тадбир руҳини янада кўтаринкилигини таъминлади.\nУчрашув якунида, тақдимотнинг асосий сабабчиси Абдулла Жалилнинг шахсий мулоҳазалари ва ёшлар учун билдирган тавсиялари барча учун бирдек қизиқарли бўлди. Талабалар томонидан берилган саволлар ижод аҳлининг жавоблари билан қаноатлантирилди.\nБу каби учрашувлар ҳали давом этади.\nНаманган давлат университети етакчиси\n“Оқ йўл сенга битирувчи”\nтопайлик кўнгилларга Кўнгилга йўл йўл билан\n"Олтин мерос"нинг меросхўрлари ким? Ёки бир ярим аср аввал Наманганга илк техникани олиб кирган Қодирхўжа эшон уйининг бугунги аҳволи ҳақида 02.11.2017 11122\nНаманганлик Меҳриноз Аббосова Ўзбекистон Ижодкор ёшлар уюшмаси раиси этиб тайинланди 19.07.2017 8571


Ҳаким Фузайлов "06дан кейин руҳан "синиб" қолмагани учун футболчиларимга раҳмат айтаман" 16-09-2021, 08:00 | Zamin.uz\nҲаким Фузайлов: "0:6дан кейин руҳан "синиб" қолмагани учун футболчиларимга раҳмат айтаман"\nCoca Cola Ўзбекистон Кубоги 1/8 финали доирасида "Олимпик"дан учралган мағлубиятдан кейин "Динамо" бош мураббийи Ҳаким Фузайлов ўз фикрларини билдириб ўтди.\n- Ўйиндан олдинги кўрсатмаларда футболчиларимга улар ёш ва маҳоратли футболчилардан ташкил топганини, кучли мураббийга эга эканлигини айтгандим. Улар анча вақтдан буён бирга ва жамоавийлик анчагина юқори. Футболчиларим яхши ўйин намойиш қилишди, аммо омад келмади. Бу Фарғонада бўлган ўйин каби кечди. Мағлуб бўлдик. Энди бор эътиборимизни чемпионатга қаратамиз. Олдимизга Суперлигага чиқиш вазифаси қўйилган.\n- Жўрабоевнинг бугунги учрашувда қатнашмагани сабаби нима?\n- Унинг бурни синган. Операция қилинди. У синган бурни билан "Нефтчи"га қарши ўйнаганди. Усмонов эса Фарғонадаги ўйинда жароҳат олди. Шу боисдан уни алмаштирганман. Дарвозабонимиз ҳам "Нефтчи" билан ўйинда жароҳатланганди.\n- "Динамо" ўтган ўйинда 0:6 ҳисобида мағлуб этилган бўлса-да, футболчилар бугун ёмон ўйин намойиш қилмади. Уларнинг рухий ҳолати яхши бўлгани учун футболчиларни мақтаб ўтса бўладими?\n- Биз ўйинга тез қайтдик. Голдан кейин яхши ўйин кўрсатдик. Футболчиларим ўзлари кутган ўйинни намойиш қилиб бера олишди. Олдимизда 8 ўйин бор. Барчаси қийин ўтади. Суперлигага чиқиш учун қаттиқ курашамиз. Коллективимиз яхши эканлигини йигитлар бугун кўрсата олди. 0:6дан кейин руҳан "синиб" қолмагани учун футболчиларимга раҳмат айтаман.\n- Пенальтилар сериясидан олдин дарвозабонни ўзгартириш ҳақида ўйламадингизми? Замонавий футболда шу йўл орқали мураббийлар ўйинни қутқариб қолмоқда.\n- Жон деб қўйган бўлардим. Аммо у ҳали синовдан ўтмади. Бунга қадар у "Турон" таркибида деярли ўйинларда қатнашгани йўқ. Учрашув давомида Раҳматов бизни бир неча голлардан қутқариб қолди. Шу сабабли пенальтиларга келганда уни алмаштириб, рухий ҳолатига таъсир ўтказгандан нима фойда?\n- Ислом Шарипов майдонга тушганидан кейин унинг қаноти фаол ишлади. Нега у асосий таркибда майдонга тушгани йўқ?\n- У "Нефтчи"га билан ўйин куни шифохонада ётганди. Тахминан уч кун олдин машғулотларга қўшилди. Унинг захирадан майдонга тушгани ҳам ёмон ҳолат эмас. “Замин” янгиликларини “Telegram”да кузатиб боринг\nЯнгиликлар » Спорт » Ҳаким Фузайлов: "0:6дан кейин руҳан "синиб" қолмагани учун футболчиларимга раҳмат айтаман"


Тошкент масжидлари тарихидан — Shosh.uz | Nafaqat Toshkent haqida…\nБош саҳифа » Масжидлар » Тошкент масжидлари тарихидан\nМАСЖИД, Мачит (араб тилида «сажда қилинадиган жой») – шаҳарда дастлабки Масжид Бинкатда бунёд этилган. Лекин бу ҳақда батафсил маълумотлар етиб келмаган. 9–10-аср араб тарихчилари Истахрий, Мақдисий ва ибн Ҳавқал шаҳар арки ёнидаги жоме масжидини тилга олиб ўтган. 13-аср муаллифи Жамол Қарший ўзининг «Мулҳақат би-с-суроҳ» асарида Шошда кўплаб Масжидлар бўлганлигини ифодалаш учун «маҳаллаларида минглаб масжидлар бор» дея таъриф берган эди. 13–18-асрлар давомида Тошкень муҳим ижтимоий-сиёсий ва маданий-маънавий шаҳарлардан бири бўлиб, шаҳарда олдингига қараганда кўпроқ Масжид фаолият юритган.\n19-асрга келиб шаҳарда Масжидлар сони янада ортган. Бунинг сабаби, бир томондан, шаҳарнинг кенгайиб бориши ва ундаги маҳаллалар сонининг ортиши билан боғлиқ. Шунинг учун ҳам 19-асрда Тошкент шаҳридаги Масжидлар сони тўғрисида манбаларда турлича маълумотлар берилган. Хусусан, 1866–1868 йилларда Тошкентда бўлган рус сайёҳлари П.И. Пашино ва А.П. Хорошхин ёки уларнинг маълумотларига таяниб изланиш олиб борган немис тадқиқотчиси Ф. Ҳеллвалд 19-асрнинг 60-йиллари 2-ярмида Тошкентда 280–310 атрофида Масжид бўлганлигини қайд этган. Тошкент шаҳри тадқиқотчиларидан Н. Маев 1876 йилда эълон қилган «Осиё Тошкенти» номли мақоласида Бешёғоч даҳасида 68 та, Шайхонтоҳур даҳасида 60 та, Кўкча даҳасида 51 та, Себзор даҳасида 10 та Масжид борлигини қайд қилган. Тошкент тадқиқотчиларидан А.И. Добросмислов эса 20-аср бошида Тошкентдаги Масжидлар сони 400 га яқинлигини таъкидлаган.\nБу даврда шаҳардаги Масжидлар сони аввалгига қараганда тез ўзгариб турган. Буни архив ҳужжатларида қайд қилинган 1868 йилда 297 та, 1873 йилда 248 та, 1889 йилда 180 та (фақат вақфли Масжидлар), 1911 йилда 345 та, 1912 йилда 333 та Масжид бўлганлигидан билиш мумкин. 19-асрнинг бошларидан шаҳарнинг европаликлар яшайдиган қисмида ҳам Масжидлар кўпайиб бориб, 1911 йилда уларнинг сони 12 тага етган.\nМасжиднинг асосий қисми анъанавий тарзда тўғри тўртбурчак ёки тўртбурчак тарҳда, усти ёпиқ иншоот – хонақоҳ, минора, мезана, айвон ва дарвозахонадан иборат бўлган. Тошкентда Қаноат оталиқ қурдирган Баландмасжид, Гулбозор, Ўразалибой, Фўлодбой Тинчбофий, Шарафибой, Қаффол Шоший мозоридаги жоме Масжид, Хожа Аҳрор Валий жоме масжиди ва бошқа аксарият жоме Масжидлар катта гумбазлар билан ёпилган. Жумладан, Баландмасжиднинг гумбази 8 буржли ҳашаматли қилиб ишланган. Рус сайёҳи П.И. Пашинонинг ёзишича, шаҳардаги Масжидларининг аксарияти минорали бўлган.\n19–20-аср бошларидаги Тошкент Масжидларини бир неча гуруҳга бўлиш мумкин: жоме Масжидлар, маҳалла Масжидлари, гузар Масжидлари, мадрасалар таркибидаги Масжид, мозор-зиёратгоҳлар қошидаги Масжид, бозор ва расталардаги Масжид.\nБундан ташқари, шаҳарда аҳоли намозгоҳлар ва ийдгоҳларда ҳам жамоат бўлиб намоз ўқиган. Айрим йирик Масжидлар қошида мадрасалар фаолият кўрсатган. Шайхонтоҳур даҳасида «Ўқчи» маҳалла масжиди, Себзор даҳасида «Тахтапул» маҳалласидаги Жуманбий масжиди, «Қанғироқкўча» маҳалласидаги масжид, Кўкча даҳасининг Турсунота маҳалласидаги Олимбек, Бешёғоч даҳасидаги Мулла Отабойҳожи маҳалла Масжиди шулар сирасига кирган.\nТошкентдаги Масжидлар бошқа жойлардаги каби, нафақат ҳокимлар ва амалдорлар томонидан, балки тасаввуф вакиллари, шаҳарлик бойлар ҳамда маҳалла аҳолиси вакиллари томонидан ҳам қурилган. Жумладан, имом Зайниддинхўжа Азаматхўжа ўғли, Подшоҳхўжа Ўзбекхўжа ўғли, Юсуфхон эшон Мансурхон эшон ўғли, Фўлодбой Тинчбофий, Шарафибой Зайнобидин ўғли, Зоҳиджонбой Муллажонбой ўғли, Қосимбой Қоратутий каби шахслар шаҳарда бир неча Масжид қуриб, уларга вақф мулклари ажратган. Шунингдек, Масжид қуришда аҳолининг қуйи қатлами ва бошқа шаҳарлик кишилар қатнашган. Айрим Масжидлар эса ўзига тўқ аёллар маблағи эвазига бунёд этилган. Эскижўвада жойлашган қадимий Масжидлардан Хотин масжиди, Кўкча даҳасининг «Чуқурқишлоқ» маҳалласида Тугма хотин, Бешёғоч даҳасининг «Қўғурмоч» маҳалласидаги Очилдибой аёли бино қилган Масжидлар шулар жумласидандир. Бундан ташқари, айрим маҳаллалар ва бозорлар яқинидаги Масжидларни маҳалла одамлари ва бозор аҳли йиғилиб бунёд этган.\nМасжидларда имом, муаззин, мутавалли; йирик Масжидларда эса фаррош, сартарош ва қоровул хизмат қилган. Улар Масжиднинг вақф мулкидан белгиланган тартибда маблағ билан таъминланган. Масжиднинг вақфлари аввало Масжид қурувчиси, қолаверса, ҳокимлар ва ўзига тўқ кишилар томонидан ажратилган. Масжид вақфларини, асосан, шаҳардаги дўконлар ва ерлар ташкил қилган. Бозорлардан ташқари, Масжидга туташ ерда ва Масжид ҳовлиларида ҳам вақф сифатида дўконлар ишга туширилган ва уларда Масжид сўфиси ёки мутаваллиси савдо қилган. Бундан ташқари, карвонсаройлар, тегирмонлар, обжувозлар, экинзорлар, боғлар, дарахтзорлар, ҳовлилар ва пул маблағлари ҳам эгалари томонидан белгиланган шартлар асосида вақф қилинган. Вақф мулкларини назорат қилиш Масжиднинг хўжалик ишлари юритувчиси – мутавалли томонидан олиб борилган. Бу иш кўп ҳолларда Масжид қурувчи ҳамда вақф қилувчининг ўзи ёки унинг авлодлари қўлида бўлган.\nТошкент Масжидлари ҳам, минтақанинг бошқа шаҳарларида бўлганидек, ўтмишда жамият ҳаётида муҳим ижтимоий-сиёсий вазифаларни бажариш билан бирга маданий-маънавий марказз вазифасини ҳам ўтаган. Хусусан, шаҳардаги жоме Масжидларда ҳукмдорлар ва ҳокимлар фармон ва буйруқларини халққа эълон қилиш, айбдорларни жазолаш ишлари ўтказилган. Шу билан бирга Масжидларда мадраса ва мактаблар мавжуд бўлиб, таълим-тарбия масканлари сифатида ҳам фаолият юритган.\n1918 йил 13 май Туркистон ХКС буйруғи билан диний муассасалар фаолиятини марказлаштиришда катта роль ўйнаган «Уламо» мусулмонлар ташкилотининг тугатилиши натижасида, бутун ўлкада бўлганидек, 1918–20-йиллар Тошкент шаҳридаги Масжидлар фаолиятида ҳам беқарор давр бўлди. Айни пайтда Тошкентда ташкил этилган «Диния бошқармаси» («Маҳкамаи шаърия») расман 1921 йил бошида иш бошлаган бўлса-да, Ўлка вақф бошқармаси сифатида кенг кўламда фаолият олиб борди. Бу пайтга келиб Тошкентда фаолият юритаётган Масжид сони 1917 йилдагига нисбатан анча кам бўлса-да, 1925 йилда Ўзбекистон собиқ иттифоқ таркибига киритилгач, динларга хусусан, ислом динига бўлган муносабат кескин ўзгарди. 1927 йил Ўзбекистон компартиясининг 3-съездида «Дин ва динга муносабат» масаласида резолюция қабул қилиниб, динга қарши ташвиқотлар бошланди. Ўзбекистондаги, жумладан Тошкент шаҳридаги деярли барча Масжид ёпилиб, бинолари бошқа мақсадларда фойдаланишга топшириб юборилди.\n1943 йил Тошкентда Эшон Бобохон ташаббуси билан расман Ўрта Осиё ва Қозоғистон мусулмонлар идораси ташкил этилгач, Тошкент масжидлар фаолияти яна жонланди. Диний идора томонидан шаҳардаги айрим Масжидлар таъмирланди. 1951 йилги расмий қайдномага кўра, Тошкентда 1944–46 йилларда қайтадан очилиб ишга туширилган Тиллашайх, Мўғулкўча, Аллон, Чиғатой-Чақар, Маҳкама, Шайх Зайниддин, Қизил Товуш, Саричопон, Хожа Аламбардор, Новза, Яккасарой, Ракат, Қиёт, Мирза Юсуф, Отчопар, Олмазор, Орқакўча Масжидлари фаолият юритган.\nБироқ орадан кўп вақт ўтмай яна бутун республика бўйлаб Масжидларни ёпиш бошланди. Биргина Тошкент шаҳрининг ўзида 1951 йилда жоме Масжидга қўшиб юбориш йўли билан 8 та Масжид ёпилди. Жумладан, Мўғулкўча, Чиғатой, Оқилон, Чақар Масжидлари Тиллашайх масжидига, Олмазор ва Маҳкама Масжиди Саричопон масжидига қўшиб юборилди. Уларнинг бинолари эса фойдаланиш учун туман ижроия комитетларига берилди. Натижада Тошкент шаҳридаги кўплаб Масжид биноларидан кўрлар жамиятлари, турли артелларнинг цехлари, омборхоналари, чойхоналар, ётоқхоналар, клублар сифатида фойдаланилди.\nТадқиқотчи И.Ф. Бородинанинг қайд қилишича, 1954 йилда Тошкент шаҳридаги 60 га яқин Масжид бинолари турли муассасалар ихтиёрида бўлган ва уларнинг кўпчилиги ўзининг асл ҳолатини йўқотган эди. Айрим Масжидлар эса 30–40-йиллардаёқ бузиб ташланган.\n20-асрнинг 60–70-йилларида Тошкент шаҳридаги Масжидларнинг кўпчилик қисми харобага айланган ёки уларнинг биносидан бошқа мақсадларда фойдаланиш давом этган (айримларигина тарихий ёдгорлик сифатида сақлаб қолинган). 1966 йилги Тошкент зилзиласи ва шаҳарда олиб борилган қурилиш ишлари жараёнида ҳам кўплаб эски Масжидлар бузиб ташланди.\nЎзбекистон мустақилликка эришгандан сўнг динга ва диндорларга бўлган муносабат тубдан ўзгарди. Ҳукумат томонидан тарихий ёдгорликларни асраб-авайлаш ва асл ҳолида таъмирлаш борасида олиб борилаётган саъй-ҳаракатлар натижасида, бошқа шаҳарларда бўлганидек, Тошкент шаҳридаги сақланиб қолган Масжидлар таъмирланиб шаҳарликлар ихтиёрига берилди. Хусусан, Шайх Зайниддин ва Хожа Аҳрор жоме Масжидлари айни шу йилларда ўз фаолиятини қайтадан бошлади.\nШу билан бирга шаҳарнинг турли туманларида янги Масжидлар қурилиб, ишга туширилди. Айниқса, 2007 йилда Тошкентнинг ислом маданияти пойтахти деб эълон қилиниши билан Ҳазрати имом мажмуасида таъмирлаш ишлари олиб борилиб, Ҳастимом жоме масжиди шарқона услубда қайтадан бунёд қилиниб, маҳалла аҳлига фойдаланишга топширилди.\nТошкентда тарихий аҳамиятга эга Масжидлардан Хожа Аҳрор Валий жоме масжиди, Мўйи Муборак («Уккоша») жоме масжиди, Коҳота Бузрук жоме масжиди, Хўжа Аламбардор жоме масжиди, Сузукота жоме масжиди, Қўйлиқота жоме масжиди, Тўхтабой жоме масжиди, Эшонгузар жоме масжиди, Имом ат-Термизий жоме масжиди, Ҳазрати имом жоме масжиди ва бошқаларни кўрсатиш мумкин.\nТошкент шаҳрида Ўзбекистон мусулмонлар диний идораси тизимида расмий равишда рўйхатдан ўтган жами 114 масжид фаолият юритади (2008).\nTags Toshkent масжид энциклопедия\nPrevious Сулола. Долимовлар шажараси. Муҳиддинбек ва Фахриддинбек Комиловлар\nNext Ўзбекистон Республикаси (1991 йилгача ЎзССР) Конституциялари тарихига бир назар


1 Меҳнатдан келса – бойлик, турмуш бўлар чиройлик – .:: Xadicha.uz\nМеҳнатдан келса – бойлик, турмуш бўлар чиройлик\nМеҳнат самарасини ҳеч нарса билан алмаштириб бўлмайди, чунки унинг замирида ҳақиқий пешона тери ётади. Ана шу ҳаракат инсонга бахт-саодат, омад келтиради. Шунинг учун ҳам халқимиз “Меҳнатдан келса –бойлик, турмуш бўлар чиройлик” – дейди. Ўз ҳалол меҳнати билан топиладиган бойлик эзгулик келтириб, фаровон ҳаётга етаклайди.\nМеҳнатни севиб, уни юракдан бажарган шахс меҳнатсевар ҳисобланади.\nМеҳнат қилиш кўникмалари кишида болаликдан шаклланиб боришини ҳамма яхши билади. Бу ҳақида Ҳасан Басрийнинг қуйидаги сўзлари эътиборга лойиқ саналади: Ҳасан Басрий (р.а) бир куни ёшлар тарбиясига эътиборни жалб қилиш мақсадида ҳамсуҳбатларига: “Экин пишиб етилганидан сўнг нима қилинади?”,- деб савол бердилар. Улар: “Ҳосил йиғиб олинади”, – дейишди. Шунда Ҳасан Басрий (р.а): “Эй йигитлар! Шуни билингларки, гоҳида экин пишиб етилмасидан олдин унга офат (касаллик) етиши ҳам мумкин” , – деб, кишининг ўспиринлик даврини қандай ўтказиши унинг келажакда ким бўлиб етишишида муҳим ўрин тутишига ишора қилган эдилар.\nИмом Ғаззолий ҳазратлари: “Олимлар суҳбатида қатнашишга ҳаракат қил, одобдан ташқари сўз ва ҳаракатлар қилма, жамоат ҳузурига салом бериб кир. Сўнгра, ўзинга муносиб ўрин танла. Изинсиз тўрга ва эътиборли жойга бориб ўтирма. Суҳбатни диққат билан тингла. Биладиган нарсангни сўрама, билмаганингни сўраб ўрган. Сенга алоқаси бўлмаган нарсани ўринсиз суриштираверма. Рухсатсиз сўзга аралашма. Сўзи, ўзи, тили, дили билан иши бир бўлмаган кишининг насиҳатида яхшилик йўқ. Ундай кишининг мажлисида ўтириб, вақт йўқотиш керак эмас. Вақт бандага Аллоҳнинг жуда қимматли икромидир,бўлар-бўлмасга исроф этмаслик керак. Ҳакимлар: “Илм ўрганинг, зеро у, фақирликда давлат, бойликда зийнатдир” , – деганлар.\nАллоҳ таоло “Моида” сурасида:\n“Аллоҳ сизларга ризқ қилиб берган нарсаларнинг ҳалол ва покларини тановул қилингиз ва ўзларингиз имон келтирган Аллоҳдан қўрқингиз! ”\nИмом Байҳақий (р.а) ривоят қилинган ҳадисда Пайғамбар Муҳаммад (с.а.в). шундай марҳамат қиладилар:\n“Кимки тиланчилик қилишдан сақланиш, оиласини боқиш ва қўни – қўшниларига мурувват қилиш мақсадида ҳалол йўл орқали ризқ топиш билан машғул бўлса, Қиёмат кунида у Аллоҳ таолога юзи ўн беш кунлик ойдек ёруғ бўлган ҳолида йўлиқади” .\nПайғамбарлардан Довуд (а.с) ўз меҳнати билан кун кеҳсирар ва темирдан совут ясаб сотар эдилар. Бу хусусда Қуръони каримнинг Сабаъ сурасида шундай баён этилади:\nوَلَقَدْ آَتَيْنَا دَاوُودَ مِنَّا فَضْلًا يَا جِبَالُ أَوِّبِي مَعَهُ وَالطَّيْرَ وَأَلَنَّا لَهُ الْحَدِيدَ\n“Биз Довудга (улуғ) фазл (мартаба) ато этдик: «Эй, тоғлар ва қушлар! (Довуд) билан бирга тасбеҳ айтингиз!» Яна унинг учун темирни (хамирдек) мулойим қилиб қўйдик”.\nДовуд (а.с)га Аллоҳ таоло пайғамбарликдан ташқари яна мафтункор овоз ва темирчилик касбини ҳам ато этганки, Забур китобини тиловат қилганида қушлар ҳам мафтун бўлиб, унга жўр бўлар, атрофдаги тоғу тошлар ҳам акс садо бериб тиловатга қўшилишар, тасбеҳни бирга айтишар экан. Темирчиликда ҳам тенгсиз хусусиятли бўлиб, темир унинг қўлида хамирдек эриб кетар, ундан хоҳлаган буюмни ясай олар экан . Муқаддас Ислом динида ҳалолликка алоҳида катта аҳамият берилиши бекорга эмас. Бунинг сабаблари жуда ҳам кўп: Биринчидан, ҳалол касб қилиш бизга Аллоҳ таоло томонидан берилган энг улуғ амрлардан бўлиб, Пайғамбаримиз (с.а.в) ҳам доимо мана шунга даъват қилиб келганлар. Иккинчидан, ҳалол касб – бу инсоннинг беминнат яшаши, Аллоҳ таоло берган неъматлани хотиржам тасарруф этишида ёрдам беради; Учинчидан, касб қилган ҳунарли кишилар доимо баланд ўринларда, мартабали кишилар қаторида эъзозланадилар. Уларда ичи қоралик, бировни кўра олмаслик бўлмайди. Ҳунарсизлар-чи? Улар Шерозий айтганидек: “Саёқ итларнинг овчи итларни кўришга кўзи бўлмагани цингари, ҳунарсизлар ҳам ҳунарманд одамларни ёмон кўрадилар. Саёқ итлар овчи итларни кўрганларида акиллаб, ғавғо қўпорадилару, лекин олдига боришга юраклари дов бермайди, шунга ўхшаш, разил одамлар ҳам яхшилик, қилишда бирор киши билан беллаша олмаганларидан кейин, ғийбат, бўҳтон қилишга киришадилар” .\nКишининг ўз меҳнати, ҳалол касби орқасидан ҳаёт кечириши уни бировнинг олдида тили қисиқ, сўзи ўтмас бўлиб қолишидан сақлайди. Ҳалол меҳнат орқасидан оилага барака ва файз киради, бундай хислатлар доимо мақталиб, тарих зарварақларига муҳрланиб қолади. Янги жамиятни ҳайратомуз намуналар билан тўлдирган саҳобалар ва ансорлар ўртасида ўзаро мурувват ва дўстлик алоқаларини боғлаш мақсадида тузилган биродарлик келишувида Абдураҳмон ибн Авф ва Саъд ибн Рабиъ (р.а)лар ака-ука тутиндилар. Расулуллоҳ (с.а.в) барпо этган бу биродарлик қасри шунчалар мустаҳкам бўлди-ки, ҳатто саҳобалар бир-бирларидан жонларини ҳам аямас эдилар. Мадина бойларидан ҳисобланган Саъд (р.а) муҳожир дўсти Абдураҳмон (р.а)га: “Мен Мадинанинг энг бой кишилариданман. Мол-мулкимнинг тенг ярмини сизга бўлиб бермоқчиман. Иккита аёлим бор, улардан истаганингизни танланг, мен уни талоқ қилай, иддаси чиққандан кейин сиз унга уйланинг”, дедилар. Абдураҳмон эса: “Аллоҳ оилангизга ва молингизга баракот берсин, мени бозорга йўллаб қўйинг”, дедилар. Шундан сўнг унга Бану Қайнуқў бозорини кўрсатиб қўйдилар. Шу куниёқ у олди-сотди қилиб бироз қурут ва сариёғ кўтариб келди ва тижорат иши шундан кейин бошланди. Икки олам сарвари Расулуллоҳ (с.а.в) умматларига энг баракали ва ҳалол касбларни қилишни васият этганлар.\n“Касбнинг энг афзали ҳалол савдогарлик ва ўз қўли билан қилган касбидир” Дарҳақиқат, савдо баракадир. Расулуллоҳ с.а.внинг ўзлари ҳам машҳур саҳобалар – Абу Бакр, Усмон, Хадича онамиз (р.а) ҳам, буюк мазҳаббоши Имом Абу Ҳанифа ҳам тижорат билан шуғулланганлар.\n“Қўй боқинглар, чунки у баракадир! ”\nРасулуллоҳ с.а.в. ёшлик чоғларида айнан мана шу касб билан шуғулланиб, Макка аҳли қўйларини маълум ҳақ эвазига боққанлар. Абу Бакр (р.а)нинг озод қилган қуллари Омир ибн Фухайра ҳам қўй боқар, Аллоҳнинг икки дўсти Савр ғорига беркиниб турган чоғларида уларнинг изларини яшириш учун ана шу қўйлардан фойдаланган эдилар.“Тадбиркорликдек ақл йўқ, тамасизликдек тақво йўқ, яхши хулқдек олий насаб йўқ” . Ва яна савдогарларга кўрсатма равишда: “Савдо-сотиқда қасам ичишдан сақланинглар. Зеро у олдин кўпайтириб, сўнг барбод қилади”. “Газлама савдоси билан шуғулланинглар, чунки бобонгиз Иброҳим а.с. ҳам баззоз эдилар”.\nБуюк Имом Абу Ҳанифа ҳам ипак савдоси билан шуғулланган ва айби бўлган молларни гарчи харидорлар сезмаса-да айтиб сотган. Пайғамбар (с.а.в) ҳунарни ёшлик чоғлардан бошлаб ўрганиш лозимлиги, болалар тарбиясида ҳам шу жиҳатларга амал қилинмоғи ҳақида таъкидлаб ўтганлар. Расулуллоҳ с.а.в. ўғил болаларга ва қизларга хос касбларни ҳам баён қилган эдилар:“Болаларингизни сузишга ва ўқ отишга ўргатинглар, қиз фарзандларингизни уйда тикиш – бичиш ишлари билан шуғулланганлари яхшироқ”. Дунё аёлларининг саййидаси, уларга ҳар томонлама ўрнак бўла оладиган онамиз Саййида Зайнаб бинти Жаҳш (р.а) ҳам тикиш – бичиш қилар эдилар. Бу ҳақида Оиша (р.а)нинг қуйидаги ҳадислари хабар беради:\n“Зайнаб икки қўли моҳир аёл эди, тери ошлар, тикар ва Аллоҳ йўлида садақа қилар эди”. Қўли моҳирлик, тери ошлаш, тикувчилик қилиб, маблағ топиб садақа қилиш Зайнаб (р.а)нинг фазллари эди. Мадиналиклар аслида хурмо етиштиришда илғор кишилар эдилар. Уларнинг катта-катта хурмозор боғлари мавжуд бўлиб, ана шу ерда меҳнат қилар ва ҳосилниг фойдаси ҳисобига рўзғор тебратар эдилар. Юқорида келтирилган биродар тутининш воқеасидан сўнг улар бу ерларини ҳам муҳожирлар билан баҳам кўрмоқчи бўлдилар.\nАбу Ҳурайра (р.а) ривоят қилинишича, ансорлар Пайғамбар (с.а.в)га: “Хурмозорларимизни биз ва биродарларимиз ўртасида тақсим қилинг”, деганларида “Йўқъ, деб рад этдилар. Улар ҳам бўш келмай: “Унда сизлар меҳнатига қарашинглар, ҳосилга сизларни шерик қилайлик”, дейишди. Улар ҳам бунга “Хўп”, деб рози бўлдилар”. Бу икки ҳадис ансорларнинг биродарларига ўта самимий муносабатда бўлганларини, уларга ҳамма нарсаларини фидо қила олишлари ва муҳожирларнинг ҳам ансорларнинг бу меҳрибончиликларини қадрлай олиш билан ҳалол касб, меҳнатлари эвазига ҳақ олганларига далолат қилади. Киши ўзи ўрганаётган ҳар қандай ҳунарини пухта эгаллаши лозим. Кайковус “Қобуснома” асарида ўғлига шундай насиҳат қилади: “Ҳар қандай касбни эгаллар экансан, унинг устаси бўлишга интил”, дейди ва ушбу ҳикояни мисол қилиб келтиради: Маҳмуд Ғазнавий ўз давлатини мустаҳкамлаб олгач, Аббосийларнинг сўнгги вакили Муқтадир Биллоҳга ўзига таслим бўлши ва байъат қилишни, агар айтганига кирмаса, устига ҳиндий филлар билан бостириб боришини таъклидлаб мактуб юборади. Унга жавобан Муқтадир томонидан ичига фақатгина “Бисмиллаҳир Роҳманир Роҳим. Алиф, Лом, Мим,” ёзувлари ҳуснихатда ёзилган нома келади. Уни вазирлар, аҳли сарой тушунмай, қанча-қанча тафсирларни ўқиб чиқадилар. Охирида подшоҳ машварат чақириб, маслаҳат солади. Аъёнлар орасида шоҳнинг атрофида ўтириб фикрини билдириш ҳуқуқига эга бўлмаган бир кичик котиб ҳам бор эди. У таъзим билан мана шу саволга жавоб бериб кўришга изн сўрайди ва: “Бу “Фил” сурасига ишора бўлиб, “Роббинг фил эгаларини нима қилганини кўрмадингми?”, оятидир”, дейди. Унинг гапидан таъсирланган Ғазнавий ўз аҳдидан қайтади. Котиб эса ўзининг хаттотлик касбиниг энг нозик жиҳатлари, ҳарфларга яширин маъноларни билгани учун вазирлар ва уламолар билан бир ўриндиқда ўтирган ҳолда келгуси машваратларга қатнаша олиш даражасига кўтарилди. Унинг бу топқирлиги ва касбига бўлган муҳаббати келгуси ҳаётининг гўзал ва аввалгисидан кўра яхшироқ бўлишига олиб келди. Касбига муҳаббати бор инсон ўз меҳнатидан чарчамайди. Касби туфайли атрофидагиларга ёрдами тегса, ўзини бахтли ҳисоблайди. Шунинг баробарида Аллоҳ таоло тарафидан улуғ ажру ҳасанотлар берилишига муносиб эканини ҳис қилиш билан руҳи енгил тортади. Имом Табароний ривоят қиладилар: “Гуноҳлар ичида шундайлари борки, унга фақат ҳалол ризқ топиш мақсадида қилинган ҳаракатгина каффорат бўлади”. Дарҳақиқат, инсон ҳалол меҳнати билан улуғ савоблар ваъда қилинган даражаларга эришиши мумкин. Расулуллоҳ (с.а.в) бир ҳадисда: “Албатта, Аллоҳ таоло ҳунарманд мўминни севади” деганлар.\nЯна бир ҳадисларида: “Ҳеч ким қўл меҳнати билан топган таомидан кўра яхшироқ нарса еган эмас. Албатта, Довуд (а.с) ҳам қўл меҳнати орқали кун кўрганлар”, деб марҳамат қилганлар (Имом Бухорий ривояти).\nslayd М. Саиджалолова\t2019-10-15


Чеченлар умуммиллий қурултой чақирмоқчи\nЧеченистон Ичкерия республикаси ҳукуматига раҳбарлик қилиб келаётган Аҳмад Закаев Чеченистоннинг Кремлга хайрихоҳ расмийлари билан мулоқот бундан буён ҳам самимий кечишига умид қилади.\nЧеченистон Ичкерия республикаси раҳбарияти ва Чеченистоннинг Кремл тарафидан тайинланган маъмурияти шу йил охирида биргаликда чеченлар жаҳон қурултойини ўтказишади.\nСургунда фаолият юритаётган ва Чеченистон Ичкерия республикаси ҳукуматига 2007 йилдан бери раҳбарлик қилиб келаётган Аҳмад Закаев бу борада Чеченистоннинг Москвага хайрихоҳ ҳукумати билан келишилганини айтди.\n- Биз Чеченлар Жаҳон қурултойини ўтказиш зарурлиги ҳақда келишиб олдик. Бундан мақсад ягона сиёсий платформани ишлаб чиқишдир, деди Закаев.\nАҳмад Закаев бу ҳақда Чеченистоннинг Кремл тарафидан тайинланган парламент спикери Дукваха Абдураҳмонов билан Лондонда ўтказган музокаралари сўнгида маълум қилди. Закаевга кўра, учрашув самимий руҳда ўтган.\n- Ўйлайманки, бу бошланиши ва кейинги давра учрашувлари яна ҳам самимий рухда ўтади, деди Аҳмад Закаев.\nБу Чеченистон Ичкерия республикаси раҳбарияти ва Чеченистоннинг Кремл тарафидан тайинланган маъмурияти ўртасидаги учинчи мулоқотдир. Лондондаги Чечен тинчлик форуми раҳбари Ивар Амундсен воситачилигидаги аввалги икки мулоқот Ослода ўтказилган эди.\nДукваха Абдураҳмоновнинг билдиришича, ушбу мулоқот ташаббусчиси Рамзон Қодировдир ва у Россия президенти Дмитрий Медведев ҳамда бош вазири Владимир Путин розилиги билан ўтказилмоқда.\nАммо Закаев ҳам, Абдураҳмонов ҳам Лондондаги мулоқот тафсилотларини ошкор қилмадилар, қолаверса, мулоқотга Доку Умаров каби чечен дала қўмондонлари ҳам таклиф этилган ёки этилмагани номаълум.\nСўнгги интервьюларидан бирида Умаров Москва тарафидан уюштирилувчи бунақа тинчлик музокаралари самарасига ишонмаслигини билдирган ҳамда Закаевнинг Чеченистонда Москва тарафидан тайинланган ҳукумат ва ҳуқуқ-тартибот тизимларига қарши ҳаракатларни 1 августдан тўхтатиш чақириғини ҳам рад этган эди.\nЙил охирида бўлиши айтилаётган Чеченлар Жаҳон қурултойи кун тартиби ва унинг Чеченистондаги вазиятга қандай таъсир этиши мумкинлиги масаласи ҳозирча очиқ қолмоқда.\nМузокараларга воситачилик қилаётган Ивар Амундсен фикрича, Чеченистонда тинчлик қарор топтиришнинг ягона йўли мулоқот экани ва бу ишда Закаевдан фойдаланиш кераклигини Москва ниҳоят тушуниб етган.\nАммо кузатувчилар бундай мулоқотларни ўтказишдан мақсад Рамзон Қодировнинг тушиб бораётган обрўсини кўтариш эканини айтишади.\n- Ҳозир Қодиров ҳукуматининг обрўси ниҳоятда тушиб кетган. Айниқса Чеченистонда рўй берган қотилликлардан сўнг Қодиров имижи кўтарилишга жуда муҳтож, дейди Озодлик радиосининг Шимолий Кавказ бўлими раҳбари Аслан Докаев.\nУшбу ҳафта Чеченистонда ҳуқуқ фаоли Зарема Саъдуллаева ва унинг турмуш ўртоғи Алик Жаброилов, июл ойида эса бошқа бир ҳуқуқ фаоли Наталья Эстемирова ўлдирилди.\nҲуқуқ ҳимоячилари Рамзон Қодиров ҳукуматини қотиллик юзасидан тергов ўтказишга лаёқатсизликда айблашган.


Аёллар 50 ёшда пенсияга чиқадими?\nТамара Дуйсеновага Алмати шаҳридаги “Кеңес” маркази тайёрлаган “Барвақт аралашув” муҳим лойиҳаси таништирилди\nАлмати шаҳридаги Аҳолини иш билан таъминлаш марказида бўлган Меҳнат ҳамда аҳолини ижтимоий муҳофазалаш вазири Т. Дуйсенова Марказнинг замонавийлашув доирасидаги фаолияти билан танишди.\nМослаштириш ва жонлантириш марказидаги “Кеңес” ногиронлар жамоат бирлашмаси Т. Дуйсеновага “Болалар саломатлиги ривожланишининг бузилишига барвақт аралашув – чақалоқларнинг оғир ногиронлиги ва эрта етим қолишининг олдини олиш кафолати” номли муҳим лойиҳани таништирди.\nЛойиҳани синов асосида амалга ошириш борасида қарамоғидаги бола ривожланишида ўзгариш мавжуд 520 оила мутахассис маслаҳатини олиб улгурди. Марказ мутахассисларининг тахминига кўра, лойиҳада иштирок этган болаларнинг 70 фоиздан зиёди, келажакда болалар боғчаси ва умумий таълим мактабларида шаклланган муҳитга мослашиб кетишга тўлиқ тайёр бўлади.\nТ. Дуйсенова марказ фаолиятига ижобий баҳо бериб, элимизнинг бошқа минтақаларида ҳам худди шундай марказлар очиш зарурлигига тўхталди.\nШунингдек, вазир хизмат сафари давомида, Алмати шаҳридаги ижтимоий-меҳнат масалалари бўйича ўтган йиғилишда иштирок этди. Унда сўзга чиққан Т. Дуйсенова вазирликнинг ижтимоий-меҳнат соҳасини янгилаш борасидаги иш натижалари ҳақида маъруза қилди.\nЭслатиб ўтсак, 2018 йилнинг 1 январидан эътиборан, Элбошининг “Миллат режаси – 100 аниқ қадам” ғояси ва халққа Мактубида белгиланган топшириқларни амалга ошириш мақсадида ижтимоий-меҳнат соҳасини янгилашга йўналтирилган мажмуавий тадбирлар амалга ошади.\nВазир бугунги кундаги энг устувор йўналишлардан бири – кам таъминланган оилаларга бериладиган янги турдаги манзилли ижтимоий ёрдамнинг киритилиши эканига эътибор қаратди.\nЯнги манзилли ижтимоий ёрдам фақат ёрдам пулигина эмас, камбағалликдан чиқишнинг мажмуавий чораси бўлади. Нафақа пули бир дарча тизими йўналишида Бандлик марказлари орқали берилади, – деди вазир.\nТ. Дуйсенова келгуси режалари ҳақида гапириб, бандлик марказларини кучайтириш орқали бандлик ва ижтимоий дастурлар бўлимларида қўшимча иш ўринлари очилишига эътибор қаратди.\nМеҳнат ва аҳолини ижтимоий муҳофазалаш вазири йиғилганлар эътиборини масаланинг ўта аҳамиятлилигига қаратиб, келгуси йилдан бошланадиган нафақа ёшининг ўсиши тўғрисида аниқ маълумотлар берди.\nТаъкидлаш жоизки, келгуси йилдан асосий нафақа тайинлаш услуби ўзгаради.\nЧунончи, аёллар 2014 йилдан бошлаб ишлаб юриб, 1 ёшгача бола парваришлаётган бўлса, аёлларнинг нафақа бадалларининг 10 фоизини республика бюджетидан субсидиялаш амалга оширилади.\nШунингдек, келгуси йилдан бошлаб татбиқ этиладиган нафақа ёшини вақти-вақти билан ошириш тизими нафақа жамғармаларини ҳам кўпайтириш имконини беради.\nБу тизим бўйича эркак ва аёлларнинг нафақа ёши йил сайин 6 ойга оширилиб, 2018 йилдан 2028 йилгача 10 йил давом этади.\nШунингдек, аёлларнинг нафақага барвақт чиқиши борасида имтиёзлари сақланиб қолади. 5 бола тарбиялаган ва 20 йиллик меҳнат стажига эга аёллар пенсияга 53 ёшида чиқа олади. 50 ёшида пенсияга чиқиш имконияти шахсий нафақа жамғармасида мажбурий нафақа бадали ҳамда мажбурий касбий ва ихтиёрий равишда бадалларни етарли миқдорда жамлаган аёлларга берилади.\nМ. ЭЛТОЕВА, 2017-11-01, 20:12 188


Шўртанда тозаланган метан гази асосида суюқ...\n27.03.2020 09:43 0 1309\nШўртан газ кимё мажмуасида тозаланган метан гази асосида суюқ ёқилғи ишлаб чиқариш ва мажмуадаги ишлаб чиқариш қувватларини кенгайтириш инвестиция лойиҳалари доирасида бир қатор ишлар амалга оширилмоқда. Бу ҳақда «Ўзбекнефтгаз» АЖ матбуот хизмати хабар бериб ўтди.\nҲозирда «Sredazenergosetproekt» Акциядорлик жамияти лойиҳа институти билан биргаликда Шўртан ГКМ ва GTL заводи ташқи электр таъминоти лойиҳаси ишлаб чиқилган.\nАмалга оширилаётган лойиҳалар учун ишлаб чиқилган ташқи электр таъминоти учун ҳар бири 125 МВА қувватга эга 2 трансформаторли «GTL 220/35/10 кВ» подстанцияси қурилиш ишлари фаол давом эттирилмоқда ва барча қурилиш, монтаж ва созлаш ишлари белгиланган муддатда бажарилади.\nИқтисодиёт 59 дақиқа олдин\nИқтисодиёт 26/05, 07:53


Президент миллатлараро дўстликка ҳисса қўшаётган фуқароларни мукофотлади - 02.08.2021, Sputnik Ўзбекистон\nМукофотланган фуқаролар орасида Ўзбекистонда яшаётган қирғиз, рус, украин, татар, корейс ва бошқа турли миллатлар вакиллари бор. 02.08.2021, Sputnik Ўзбекистон\nТОШКЕНТ, 2 авг – Sputnik. Ўзбекистон президенти Шавкат Мирзиёев Республикада миллатлараро дўстлик ва тотувликни мустаҳкамлашга ўз ҳиссасини қўшаётган 60дан ортиқ фуқароларни мукофотлади. Бу ҳақида 30 июль куни эълон қилинган фармонда айтиб ўтилган.Президент фармонида, хусусан қуйидаги фуқаролар тақдирланган:“Фидокорона хизматлари учун” ордени билан“Меҳнат шуҳрати” ордени биланУндан ташқари Шавкат Мирзиёев имзолаган фармонда I ва II даражали “Соғлом авлод учун” ордени, II даражали “Саломатлик” ордени, “Дўстлик” ордени, “Соғлом турмуш” медали, “Содиқ хизматлари учун” медали ва “Шуҳрат” медали билан тақдирланганлар бор. Фармон матни билан батафсил қуйида танишиш мумкин.Маълумот учун, БМТ қарорига мувофиқ, 30 июль – бутун дунёда Халқаро дўстлик куни сифатида нишонланиб келади. Ўзбекистонда ҳам 2021 йил 10 февралда қабул қилинган қонунга асосан ушбу сана Халқлар дўстлиги куни деб белгиланди. Шавкат Мирзиёев ушбу сана муносабати билан баёрам табриги ҳам йўллаган эди.\nпрезидент, халқ, тақдирлаш, шуҳрат ордени, дўстлик монументи\n09:40 02.08.2021 (янгиланди: 09:43 02.08.2021)\nМукофотланган фуқаролар орасида Ўзбекистонда яшаётган қирғиз, рус, украин, татар, корейс ва бошқа турли миллатлар вакиллари бор.\nТОШКЕНТ, 2 авг – Sputnik. Ўзбекистон президенти Шавкат Мирзиёев Республикада миллатлараро дўстлик ва тотувликни мустаҳкамлашга ўз ҳиссасини қўшаётган 60дан ортиқ фуқароларни мукофотлади. Бу ҳақида 30 июль куни эълон қилинган фармонда айтиб ўтилган.\nПрезидент фармонида, хусусан қуйидаги фуқаролар тақдирланган:\nЮсупов Ғуламзакир Есенович - "Нурлы жол" газетаси бош муҳаррири\nБабаев Борис Рахимович - "Kultura.uz" веб-сайти бош муҳаррири\nБойко Владимир Федорович - "Славутич" Республика украин миллий маданий маркази раиси\nКапанадзе Вахтанг Ираклиевич - "Навоий кон-металлургия комбинати" давлат корхонаси "Зарафшон" қурилиш-монтаж бошқармаси бошлиғи\nПашаева Гулниса Фирузовна - Мирзачўл туманидаги "Расим Ирода" биолабораторияси мудири, Жиззах вилояти\nСаломов Абдухалим - Шаҳрисабз туманидаги "Ғелон" қишлоқ фуқаролар йиғинининг нуронийлар жамоатчилик кенгаши раиси, Қашқадарё вилояти\nУндан ташқари Шавкат Мирзиёев имзолаган фармонда I ва II даражали “Соғлом авлод учун” ордени, II даражали “Саломатлик” ордени, “Дўстлик” ордени, “Соғлом турмуш” медали, “Содиқ хизматлари учун” медали ва “Шуҳрат” медали билан тақдирланганлар бор. Фармон матни билан батафсил қуйида танишиш мумкин.\nМаълумот учун, БМТ қарорига мувофиқ, 30 июль – бутун дунёда Халқаро дўстлик куни сифатида нишонланиб келади. Ўзбекистонда ҳам 2021 йил 10 февралда қабул қилинган қонунга асосан ушбу сана Халқлар дўстлиги куни деб белгиланди. Шавкат Мирзиёев ушбу сана муносабати билан баёрам табриги ҳам йўллаган эди.


'Қирғиз бозорларида Ўш қирғинида ишлатилган қуроллар сотилмоқда' - BBC O'zbek\n'Қирғиз бозорларида Ўш қирғинида ишлатилган қуроллар сотилмоқда'\nImage caption Ўш ва Жалолобод устига қилинган ҳужумларда қўлланган қуролларнинг ярмидан кўпи ҳали топилмаган\nҚирғизистон расмийларига кўра, Ўш ва Жалолобод қирғини пайти ўғирланган ва ҳужумларда қўлланган қурол-яроғнинг ярмидан кўпи ҳамон топилмаган.\nБу қуролларни ҳарбийлар ва милициядан тортиб олган ҳужумчилар яна бир бошқа зўравонликка қўл уриши эҳтимоли расмийлар ва таҳлилчиларни хавотирга солмоқда.\nНорасмий манбаларга кўра, ҳозир бу қуроллар қора бозорда сотилади.\nҚирғизистон хабар агентликлари қора бозорда Макаров тўппончасини 1 ярим минг долларга, Калашников автоматини эса минг долларга сотиб олиш мумкинлигини ёзишмоқда. Битта қўл гранатаси 300-500 АҚШ доллари атрофида туради.\nСобиқ президент Бакиевни қудратдан кетказган 2010 йил апрелидаги воқеалар чоғи мингдан зиёд турли қурол-яроғ ўғирланган эди. Кейинроқ июн ойида Ўш ва Жалолободга ҳужум қилган шахслар ҳарбийлар ва милцияга қарашли яна юзлаб қурол-аслаҳани қўлга киритишган.\nҚирғизистонлик журналистларга кўра, давлат назорати заиф бу мамлакатда қуролли жиноий гуруҳлар мавқеи шундоқ ҳам ҳар вақт баланд эди ва энди қора бозорда ноқонуний қурол сотиб олиш имконлари кўпайгани аҳволни янада ёмонлаштириши мумкин.\nКўпчилик бу қуроллар билан янги зўравонликлар содир этилиши эҳтимолидан хавотирда.\nАйрим кузатувчиларга кўра, июн қирғинида ишлатилган айрим қуроллар контрабанда йўли билан Афғонистондан келтирилган бўлиши ҳам мумкин.\nҲозир Тожикистоннинг қарийб назоратсиз шарқий минтақаларидаги тоғ йўллари бўйлаб, Афғонитсон шимол-шарқидан қурол-яроғ ва бангивор моддаларни Қирғизистонга олиб ўтиш осонлиги айтилади.


6 рақами остида туғилган инсонлар - Tush-tabirlari.uz\n6 хотиржамлик, сокинлик рамзи. Ташқи кўринишлари билан бошқалардан меҳнацевар одам сиймосини гавдалантирсаларда, аслида бундай эмас. Аммо дангасаликка берилишлари баробарида бир ойлик ишни бир ҳафтадаёқ ниҳоясига йетказадилар. Табиатан жуда ҳотиржам. Ушбу санада туғилганлар ажойиб тарбиячи, ажойиб мураббийдирлар.\n6 рақами соҳиблари фалсафий фикр юритиш қобилятига эга инсонлар бўлиб, ушбу санада туғилганларнинг кўпчилиги қобилятли ва улардаги бу қобилят вақтида қадрланса келажакда яхши ижодкор бўлиб йетишадилар.\nЙиллар давомида тўплаган тажрибаларини шахсий хаётларида камдан – кам ва қийинчилик билан қўллайдилар. Улар моддий томондан кўп қийналадилар, бунга уларнинг ҳеч қачон айёрлик қилмасликлари сабаб бўлса, ажабмас. Бошқалар билан муносабатларида ҳам манфаат кўзламайдилар.\nСўз ва қалам асосий қуроли\nУларнинг қуроли – сўзи ва қаламидир. Ўз ҳис – туйғуларини пинҳон тутмайдилар, аксинча, бошқаларга нисбатан қандай муносабатда эканликларини қайта ва қайта такрорлашда чарчамайдилар. «Ҳаёт жуда қисқа, бошқаларга туйғуларинг ҳақида айтишга улгуриш керак», «Меҳр тарқатилгандагина кўпаяди», деб ҳисоблайдилар. Шунинг учун уларнинг қалбидаги борини бемалол кўзларидан ўқиб олиш мумкин.\nУлар тақдирга жуда ишонадилар ва тақдирни ўзгартириш мумкунлигига ишонганларнинг ҳам ёҳуд ўзгартирмоқчи бўлаётганларнинг ҳам бу ҳаракатларини оқламайдилар. Шу боисдан ҳам ўз севгиси учун курашмайдилар, аммо бу уларнинг чин дилдан севмаслигига ишора эмас, аксинча бирон бир инсон ўзларининг тақдирига боғлиқ эканлигини билишса, суйганига эришиш учун барча тўсиқларни йенгиб ўтишга тайёр турадилар.\nУлар табиатан қахри қаттиқ инсон эмас, улар ҳақиқатгўй инсонлардир. Пулни эмас, пул бундайларни яхши кўради. Ҳалолликни қадирлайдилар. Бу санада туғилган инсонлар пулнинг кетидан қувмайдилар ёки уларнинг иззат нафсини қондириш мумкин бўлган жойларда учратмайсиз.\nТабиатан жуда ишонувчан\n6 санаси соҳибларини катта кемаларга қиёслаш мумкин. Уларнинг интелектуал салоҳияти шунчалар бойки, бу бойликларини фойдалари учун ўз вақтида сарфлашни биладилар. Ҳар ойнинг 6 сансида туғилган инсонлар табиатан жуда ишонувчан бўлишади, садоқат ва вафода, айниқса, ўзига меҳир кўрсатган инсонларга нисбатан жуда вафодор. Уларни кўз қорачиғдай асрайдилар.\nҚандай дам олишни билишади. Дам олиш кунларида оила азолари билан тоққа сайр қилишни хуш кўришади. Оилани эзозлашади ва агар оила ёки ишни танлаш шарти қўйилса, улар сира иккиланмай оилани танлашади.\nБундай инсонлар доимо ўзларининг бошқаларга керакли инсон эканликларини ҳис қилиб яшашлари керак ва бу туйғу уларни ҳаётдан янада завқ олиб яшашга ундайди. Шунданми, уларнинг ҳаётида бир ҳилликни учратиш маҳол. Табиатан қандай бўлсалар, ўзларини шундай намоён қилмайдилар, улар ҳақидаги ҳақиқий баҳони атрофидагиларгина тўғри айтиб бериши мумкин.\nБошқалар фикрини ҳурмат қилади\nЎз дунёқарашлари ва фикирларини қанчалик ҳурмат қилишмасин, бошқаларни ҳам ўз фикридан қайтаришга уринмайдилар, бошқаларнинг ҳам фикрини ҳурмат қиладилар. Ҳурматга сазовор жиҳатлар – инсонийликларида. Улар содда ҳам эмас ва ўзларини ақилли қилиб ҳам кўрсатмайдилар.\nБундайларнинг атрофидаги дўстларига нисбатан талаблари мутлақо бошқача, яни уларни ўзларига дўст деб билган кишилар сир яширмасликлари керак. Агар шундай бўлса, дўстлари уларга ишонмаган бўлади ва ўз навбатида улар ҳам бу ишончсизликни қабул қилолмайдилар. Шу боисдан дўстлари ниҳоятда кам.\nБундай инсонлар билан бузилган муносабатни тиклашга уриниш амалда беҳуда ва бефойдадир. Улар жуда зарур ҳолатларда ҳам бошқаларга илтимос билан мурожат қилмайдилар. Шу боис ҳам бадавлатлик ва камбағаллик, омад ва омадсизлик, висол ва айрилиқ – буларнинг ҳамма-ҳаммаси уларга бегона эмас.\nТуғилган санаси 6 рақамига тўғри келадиганлар – оила қуриш масаласига ўта жиддий қарайдилар ва мумкин қадар бу ишни орқага сураверадилар. Токи ўзларига ҳар жиҳатдан мос келадиган жуфтини топмагунларигача қарор қабул қилмайдилар. Улар учун дўст-аёл, дўст-еркак жуда зарур.\n6 рақамида туғилган аёлларнинг аксарияти қатий тартибга тоқат қилолмайди, уй ишларига боғланиб қолиш улар учун катта фожиа. 6 сонининг яна бир муҳим жиҳати – тақдири шу рақам била боғланганлар инсонларнинг пули, мартабасидан кўра, уларнинг одамийлиги, мардлиги, ростгўйлигини кўпроқ қадрлайдилар.\nМуҳаббатни эса кўпчиликдан айро, яни жисмоний муносабатларга боғлиқ бўлмаган туйғу деб тушинадилар ва уларни бу фикрларидан қайтаришга уриниш бефойда. Базида уларнинг сезгилари рост бўлиб чиқади.


20-мактаб ўқувчилари ғолиб » "Kattaqo'rgon haqiqati" газетаси\nXarita: Демонстрационный сайт » Ta'lim » 20-мактаб ўқувчилари ғолиб\n20-мактаб ўқувчилари ғолиб\n14 октябрь, 2019 0 227\nСамарқанд шаҳрида уч ёш тоифасида 2006-2011 йилларда туғилган ўсмирлар ўртасида, 1 октябр-ўқитувчи ва мураббийлар кунига бағишлаб, Самарқанд СЙКИБЎСМининг миллий кураш бўйича очиқ биринчилиги бўлиб ўтди.\nМазкур мусобақада туманимиз шарафини муносиб ҳимоя қилган тумандаги 20-умумтаълим мактаби ўқувчилари мусобақа натижасига кўра 7 та медални қўлга киритишди. Шундан, курашчи-ўсмирларимиз бешта биринчи ва иккита иккинчи ўрин соҳиби бўлишди. Мусобақада туманимиз ўсмирлари жамоа ҳисобида ҳам ғолибликни қўлга киритишди.\nМусобақа давомида Икромжон Файзуллаев, Фирдавс Ниятуллаев ва Дилшод Сайдалиевлар чаққонлик ва тажриба бобида ўз тенгқурлари орасида алоҳида ажралиб турдилар. Ўсмир курашчиларимиз томонидан эришилган бу муваффақиятда уларга кураш сир-асрорларини ўргатишда тиним билмай беминнат меҳнат қилган Ҳусан Умаровнинг хизматлари алоҳида таҳсинга лойиқ.\nКаттақўрғон туман ҳокимлиги Матбуот хизмати.


Фарғона шаҳрида Марказий деҳқон бозори қад ростлади - UzTV New York, Inc.\nФарғона шаҳрида Марказий деҳқон бозори қад ростлади\n12/22/2014 | Filed under: SOCIETY,UZ TV NEWS | Posted by: admin\nФарғона шаҳрида яна бир улкан бунёдкорлик намунаси– Марказий деҳқон бозори қад ростлади. Замонавий дизайн, юксак меъморчилик андозалари уйғунлигида қуриб битказилган янги бозор барча талабларга жавоб берган ҳолда тадбиркору, савдогарлар, фермерлар ва харидорларни ўз бағрига чорлади.\nМарказий деҳқон бозорининг очилиш катта тантанага айланиб кетди. Эътироф этиш керакки, якунига етиб бораётган 2014 йил ҳам Фарғона вилояти тарихи солномасига зархал харфлар билан битиладиган йил сифатда халқимизнинг ёдида қоладиган бўлди. Улкан бунёдкорлик, яратувчилик, ободончилик муҳташам ва кўркам иншоотларнинг очилиш маросимлари чексиз қувонч, катта шодиёналар билан ўтказилди. Шаҳримиз жамолига ўзгача тароват, жозиба, мафтункорлик баҳш этиб турган муҳташам Санъат саройи, фарзандларимизнинг саломатлиги, жисмонан ва маънан соғлом униб ўсишларига хизмат қилувчи Сув спорти саройи, 20 минг ўринга мўлжаллаб бунёд этилган ўйингоҳ ва мазкур Марказий деҳқон бозори мажмуаси фарғоналиклар учун мамлакатимиз конституциясининг 22 йиллик тантаналари нишонланган қутлуғ ойда, шунингдек, яқинлашиб келаётган янги 2015 йил – Кексаларни эъзозлаш йили арафасида катта байрам туҳфаси бўлди.\nМарказий деҳқон бозорининг очилиш маросимида сўз олганлар юртимизда Президентимиз раҳнамолигида кенг кўламда амалга оширилган бунёдкорлик ишлари, аҳоли турмуш даражасини юксалтириш борасида бажарилган эзгу ва хайрли ишларни эътироф этишди. Хусусан, янгидан қуриб битказилган ушбу бозор мажмуаси ҳам улуғвор ишларнинг амалий давоми эканлиги қайд этиб ўтилди.\nВилоят ҳокими Ш.Ғаниев, Ўзбекистон Республикаси Давлат солиқ қўмитаси раиси Б.Р.Парпиев, вилоят фаоллари, халқаро экспертлар, сайлов комиссиясига бириктирилган чет эллик кузатувчилар, тадбир иштирокчилари деҳқон бозори савдо мажмуасида тадбиркорлар, сотувчи ва харидорлар учун яратилган қулай шарт-шароитлар билан яқиндан танишдилар.\nЯнгидан қурилган ва тартиб билан терилган савдо расталарида сотувчилар харидорларга хушмуомалалик, ҳалоллик билан сифатли хизмат кўрсатишмоқда. Қайд этиш жоизки, бозор қурилишига 21 миллард сўмдан зиёд маблағлар сарф этилиб, бозор 2300дан ортиқ савдо ўринларига эга. Мева ва сабзовотлар, нон ва нон маҳсулотлари, гўшт ва сут, балиқ маҳсулотлари, зираворлар, қуруқ мевалар савдоси учун ҳам алоҳида павилонлар ташкил этилган бўлиб, яратилган шароитлардан кўз қувонади. Бозор қурилиши давомида вилоятимиздаги 15 га яқин қурилиш ташкилотларидан 1000 дан зиёд қурувчи усталар меҳнат қилишди. Бозорнинг ертўла қисмида олиб борилган қурилиш ишлари ҳам эътирофга сазовор. Бу ерда эндиликда 3000 тонна мева ва сабзовотлар сиғадиган омборхона қурилиб, махсус замонавий музлаткичлар билан таъминланди. Шу билан бирга бозор атрофида ободонлаштириш, кўкаламзорлаштириш ишлари амалга оширилди. Турли гул кўчатлари, инсон саломатлиги учун фойдали бўлган арча, каштан каби дараҳт кўчатлари ўтказилиб, ҳудуд кўркам ҳолга келтирилди.\n– Қувончим чексиз, биз сотувчилар учун яратилган бундай шароитлар, қурилган замонавий бозор мўъжизанинг ўзи, – дейди қўштепалик Мавлудахон Юсупова.\n– Асосан сабзовот маҳсулотлари савдоси билан шуғулланиб келаман. Мана бундай усти ёпиқ, ёғин-сочин кунлардан ҳимояланган, барча қулай шароитларни ўзида мужассам қилган бозорда яйраб-яшнаб савдо-сотиқ ишлари билан шуғулланаяпмиз. Ушбу эзгу ишларнинг бошида турган Президентимизга, вилоятимиз раҳбарларига катта раҳматлар айтаман.\nМарғилонлик Машҳура опа Мирзакаримова ҳам ўз ҳурсандчилигини шундай баён этди.\n– Кўп йиллардан буён оиламиз билан нонвойчилик қиламиз. Ҳалол пешона тери эвазига меҳнатларимизнинг роҳатини кўряпмиз. Айниқса, менга янги қурилган ушбу бозорда нон савдоси учун алоҳида жой ажратилганидан янада қувониб кетдим. Шароитлари ҳам бирам яхши эканки, харидорларга ҳеч қандай қийинчиликларсиз намунали хизмат кўрсатаётганимиздан, халқимиз дастурхонининг тўкин-сочин бўлишига муносиб ҳисса қўшаётганимиздан бениҳоя шодмиз.\nҲа, истиқлолимиз шарофати билан юртимизда халқимизнинг ҳар жиҳатдан фаровон турмуш кечиришига катта эътибор қаратиляпти Бундай эзгу ишлар, бунёдкорлик намуналари ёруғ келажак эгалари бўлмиш фарзандларимизга, меҳнатсевар, эл юрт ишига доимо камарбаста бўладиган ватанпарвар халқимиз учундир. Бундай неъматларга шукроналик ҳисси билан яшаш, тинчлик ва хотиржамликка даҳлдорлик туйғуси билан умр кечириш барчамизнинг ҳаётимиз мазмунига айланар экан, албатта юксалиш ва тараққиёт бардавом бўлаверади.


Cана : 25-01-2018 / Жамият, Жиззах янгиликлари, Солиқ хабарлари / кўрилди: 794\nЎзбекистон Республикаси Президентининг "Ҳудудларни ижтимоий-иқтисодий ривожлантиришни таъминлашга доир устувор чора-тадбирлар тўғрисида”ги Қарори ижроси доирасида Жиззах вилоят ДСБга қарашли Бахмал, Ғаллаорол ҳамда Фориш туманларида секторлар фаолиятини ташкил этишдаги устувор вазифалар, ижтимоий ҳимояга муҳтож, ногиронлиги бўлган шахсларни қўллаб-қувватлаш, уларни касаначилик асосида иш ҳамда имтиёзли шартларда уй-жойли қилиш масалаларига эътибор қаратилмоқда.\nФориш туманида Ўзбекистон Республикаси Президенти девони масъул ходимлари, туман ҳокими, туман халқ қабулхонаси мудири, туман прокурори, ИИБ бошлиғи, ДСИ бошлиғи, "Қишлоққурилишинвест” МЧЖ инжиниринг компанияси ва қурилиш фирмалари вакиллари иштирокида мавжуд муаммо ва масалалар атрофлича ўрганиб чиқилди. Жумладан, Фориш туман ИИБ бошлиғи раҳбарлигидаги 3-секторга қарашли Оқтепа МФЙ, "Тутак” массивида 2010-2016 йилларда намунали лойиҳа асосида бунёд этилган уйлар эгаларининг муаммоларига ечим топиш мақсадида мавжуд вазият ўрганиб чиқилди. Ишчи гуруҳ аъзолари қурилиш корхоналарининг масъулиятсизлиги натижасида сифатсиз қурилиш ашёлари ишлатилиши туфайли уйлар талабга жавоб бермайдиган ҳолга келиб қолганлигининг гувоҳи бўлдилар. Фуқаролар Робия Раҳматова, Зоҳид Мўминов, Дилдора Нурқулова, Мадина Иномова, Ирода Эгамова, Бобур Саидаҳмедовларнинг хонадонлари ҳам сифатсиз қурилганлиги аниқланди. Ҳамида она Очилова эса хонадонида табиий газ босимини кўтариш юзасидан қилган мурожаати ҳам жойида ўрганиб чиқилди. Ижрочиларга 2018 йил 15 февралга қадар ушбу хонадонлар эгаларининг муаммоларини бартараф этиш юзасида муҳлат берилди.\nФориш тумани 1935 йилда ташкил топган. Маркази – Боғдон шаҳарчаси. Майдони – 9.53 минг кв.км. Туманда 23 та МФЙ мавжуд. Аҳоли сони 88700 кишидан иборат. Туманда кўп қаватли уйлар сони 34 та, ижтимоий соҳа объектлари 76 та, шундан 64 та мактаб, 6 та мактабгача таълим муассасаси, 6 та касб-ҳунар коллежлари фаолият юритади. Тадбиркорлик субъектлари сони 706 нафарни ташкил этади. Улардан саноат корхоналари 82 та, қўшма корхоналар 3 та, кичик бизнес субъектлари 621 та. Айни пайтда ҳудудда 2 та бозор, 6 та масжид, 90 та қабристонлар мавжуд.\nШу куни туман ҳокимлигида сектор бошлиқлари ва аъзолари иштирокида йиғилиш бўлиб ўтди. Унда сўз олганлар ўз иш вақтининг 3 дан 2 қисмидан кам бўлмаган қисмини уйма-уй юриб, аҳолининг ҳолидан хабар олишга йўналтириш шартлиги таъкидланди. Сектор штабларида компьютерлар, факс телефони ва телевизорлар бўлиши, қолаверса 10-15 кишини қабул қилиш имкониятини яратиш зарурлиги таъкидланди.\nАфсуски, кўп жойларда секторлар фаолияти талабга жавоб бермаяпти. Президентимизнинг уйма-уй юриш талаби айрим масъуллар томонидан бажарилмаётганлиги билдирилди. Секторлар штабларида зарур шароитлар яратилмаган. Аҳоли томонидан кўтарилаётган масалаларни ҳал этиш бўйича етарли чоралар кўрилмаяпти. Аксар ҳолларда секторларга бириктирилган ишни ҳал этиш салоҳиятига эга эмас. Натижада мурожаат этувчилар ечим ўрнига тушунтириш ёки маслаҳат мазмунидаги жавоблар олиш билан чекланмоқда. Бу табиийки, қайта мурожаатларга сабаб бўляпти.\nБу борада Жиззах вилоятининг Янгиобод туманида яшовчи бир фуқаро бир йил давомида ўз муаммоси ечими юзасидан 273 марта мурожаат этган. Фориш туманида истиқомат қилувчи бошқа фуқаро эса 60 марта мурожаат қилган. Бу кўрсаткичлар сектор раҳбарларининг иш услуби талабга жавоб бермаслиги белгиси сифатида таъкидланди.\nЭндиликда сектор бошлиқлари – ҳокимлар, прокурорлар, ички ишлар ва солиқ идоралари раҳбарларининг фаолияти ижтимоий, иқтисодий, қишлоқ хўжалиги, коммунал, ҳуқуқ-тартибот масалаларига доир муаммоларни уйма-уй юриб ҳал этишига қараб баҳоланиши маълум қилинди. Бунда шикоятлар сони ҳам эътиборга олинади. Давлатимиз раҳбари томонидан секторлар бошлиқлари фаолияти ижобий баҳоланмаётгани айтилиб, ишни жонлаштириш бўйича тавсиялар берилди.\nСардор Ражабов – Фориш туман ДСИ бошлиғи


Чордара туманида энг яхши шоли етиштирилади\nТуркистон вилояти ҳокими Ўмирзақ Шўкеев хизмат сафари билан Чордара туманига борди. Вилоят раҳбари қатор лойиҳалар билан танишди. Улардан бири – Жаушиқум водийсини сув билан таъминлаш. Деҳқонлар билан учрашувда у минтақада обикор ерлар майдонини кенгайтиришга алоҳида эътибор қаратилишини таъкидлади. Вилоят раҳбари Жаушиқум водийсидаги 12 минг гектардан зиёд майдонда сув тақсимлаш ва насос станциясини замонавийлаштириш лойиҳаси билан танишди.\nСуғориладиган ерларни ўзлаштириш натижасида 2,5 минг гектарга сабзавот, 2 минг гектарга картошка, 3 минг гектардан зиёд ерга полиз экинлари, 1 минг гектардан зиёд ерга маккажўхори, 3 минг гектарга беда экилиб, ҳар йили 523 минг тонна (11 млрд. тенгелик) озиқ-овқат ва озуқабоп маҳсулотлар етиштириш мумкин. Бундан ташқари, 12500дан зиёд доимий иш ўринлари яратилади. Ушбу лойиҳа тасдиқлаш учун қишлоқ хўжалиги вазирлигига тақдим этилди.\n– Давлат дастурлари орқали қишлоқнинг салоҳияти ошмоқда. Туркистон вилояти аграр минтақа эканлиги ва қишлоқ хўжалигининг келажаги ернинг сифати ва унумдорлигига бевосита боғлиқ экан, биз учун бу муаммони ҳал қилиш муҳимдир, – дея таъкидлади Ўмирзақ Шўкеев.\nВилоят раҳбари билан учрашувда деҳқонлар икки ой ичида пишиб етиладиган тарвуз ва булғор қалампири уруғини экканини маълум қилишди. Натижада, улар гектаридан 1,5 миллион тенге даромад олишмоқда. Шунингдек, сўнгги йилларда ҳудуд шоли етиштириш билан фаол шуғулланмоқда.\nШу билан бирга, Ўмирзақ Шўкеев 40 йил муқаддам ташкил этилган «Шардара» мактаб-лицейига ташриф буюрди. Тахминан 6 минг квадрат метр майдонда жойлашган таълим муассасаси ҳозир таъмирталаб. Уни тубдан таъмирлаш учун 350 миллион тенгедан зиёд маблағ керак.\nАйни пайтда ушбу мактабда 1500дан зиёд бола таълим олмоқда. Вилоят раҳбари бинони кўздан кечириб, ушбу масалани ижобий ҳал қилишга ваъда берди.\n2021-04-20, 00:25 183


Британиялик спортчи 155 кун денгизда сузиб...\n05.11.2018 09:31 0 1200\nУ сувдаги саёҳатини 1 июн куни Кент графлигининг Маргит шаҳридан бошлаб, 155 кун давомида сузган. Бу вақт давомида у бир марта ҳам қуруқликка чиқмай 1780 мил (2864 км атрофида) масофани босиб ўтди. У бир кунда 12 соатлаб сузишига тўғри келган.\nСпортчи сувда кечирган қийинчиликлари ҳақида интервью берар экан медузадан куйиб қолгани, шўр сувдан тили таъм сезмай қолмай қолгани, гидрокостюм ноқулайлиги ва оёғи ишламай қолишидан қўрққанини гапириб берди. Шу билан бирга у қуёш чиқиши ва ботишидаги гўзалликнинг бир неча марта гувоҳи бўлганини ҳам айтган.\nМаълум қилинишича, Эжли саёҳатининг 74-куни 14 август куни рекордлар китобига киритилган. Халқаро сузиш ассоциациясига кўра, бу денгиздаги энг узоқ сузиш бўлди.\nГиннеснинг рекордлар китоби сузиш\nХориж 05/04, 19:00\nСпорт 12/01, 14:39\nСпорт 09/11, 09:25


Қозоғистонга Америка вакциналари етказиб берилиши мумкин - АҚШ элчиси NUR-SULTAN. Kazinform – Қозоғистонга Американинг коронавирусга қарши вакциналарини, шу жумладан Pfizer маҳсулотларини етказиб бериш имкониятлари мавжуд. Бу ҳақда АҚШнинг Қозоғистондаги элчиси Уильям Мозер маълум қилди, деб хабар беради Kazinform мухбири.\nЎзбекистонда COVID-19 га қарши 450 мингдан ортиқ одам эмланди TASHKENT. Kazinform – Ўзбекистондаги эмлаш кампаниясининг 20 кунида 450 мингдан ортиқ одам биринчи доза COVID-19га қарши вакцинасини қабул қилди, деб хабар беради Kazinform мухбири.\nБиз санкцияларнинг Қозоғистонга таъсир қилишини истамаймиз - АҚШ элчиси NUR-SULTAN. Kazinform – АҚШнинг Қозоғистондаги элчиси Уильям Мозер Россияга қарши санкцияларнинг Қозоғистонга таъсири ҳақида изоҳ берди, деб хабар беради Kazinform мухбири.\nДавлат раҳбари Қозоғистон блокчейн ассоциацияси раҳбарини қабул қилди NUR-SULTAN. Kazinform – Давлат раҳбари Қасим-Жомарт Тоқаев Қозоғистоннинг блокчейн-технологиялари Ассоциацияси раҳбари Исламбек Салжановни қабул қилди, деб хабар беради Kazinform Ақорда матбуот хизматига таяниб.\nХитой Марказий банки юқори углеродли активларга инвестицияларни чеклайди BOAO. Kazinform – Осиёда «яшил» трансформация бўйича кенг консенсус мавжуд ва бу борада Осиёнинг йирик мамлакатлари томонидан фаоллик мавжуд. Бу ҳақда Хитой Халқ банки (Марказий банк) раҳбари И Ган Боао Осиё форуми (БОФ) доирасида маълум қилди, деб хабар беради Kazinform мухбири.\nҲиндистон коронавирус юқтирганлар сони бўйича анти-рекорд ўрнатди YANGI DEHLI. Kazinform – Ҳиндистонда бир суткада СOVID-19 вирусини юқтирганларнинг рекорд сони қайд этилди, деб хабар беради Kazinform New Indiana Express газетасига асосланиб.\n23 апрелдан бошлаб Нур-Султанда ҳаво илиқ бўлади NUR-SULTAN. Kazinform – «Қазгидромет» РДК синоптиклари прогнозларига кўра, шу ҳафтанинг охирига қадар Нур-Султан шаҳрида об- ҳаво илиқ бўлаши кутилмоқда. Бу ҳақда Kazinform шаҳар ҳокимлиги расмий сайтига асосланиб хабар беради.\nҚозоғистонда 766 мингдан ортиқ одам коронавирусга қарши эмланди NUR-SULTAN. Kazinform – 2021 йил 21 апрель ҳолатига кўра, Қозоғистонда 766 614 киши коронавирусга қарши эмланди, деб хабар беради Kazinform ҚР Соғлиқни сақлаш вазирлигининг матбуот хизматига таяниб.\nҚозоғистонда 15 мингга яқин чет элликлар ишлайди NUR-SULTAN. Kazinform – 1 апрель ҳолатига кўра, Қозоғистон Республикаси ҳудудида маҳаллий ижро этувчи органларнинг рухсати билан 14 794 нафар чет эллик фуқаролар меҳнат қилмоқдалар, деб хабар беради Kazinform ҚР Меҳнат ва аҳолини ижтимоий ҳимоя қилиш вазирлигига таяниб.\nДавлат раҳбари Қозоғистон Республикаси Бош прокурорини қабул қилди NUR-SULTAN. Kazinform – Қозоғистон Президенти Бош прокурори Ғизат Нурдаулетовни қабул қилди, деб хабар беради Kazinform Ақорда матбуот хизматига таяниб.\nКоронавирус: Қозоғистонда 10та ҳудуд «қизил» зонада NUR-SULTAN. Kazinform – Қизилўрда ва Манғистау вилоятлари «сариқ» зонадан «қизил» зонага, Шимолий Қозоғистон вилояти «сариқ» зонадан «яшил» зонага ўтди, деб хабар беради Kazinform.\nТуркистон вилоятида «Бизнесни бошлаш» лойиҳаси доирасида 3650 киши ўқитилади TÚRKİSTAN. Туркистон вилоятида «Бизнесни бошлаш» лойиҳаси асосида 3650 киши ўқитилади. Улар махсус курсда тадбиркорлик асосларини бепул ўрганадилар, деб хабар беради Kazinform мухбири.\nБрюссел аҳолиси вакцина билан эмлаш учун онлайн рўйхатдан ўтишлари мумкин BRÚSSEL. Kazinform – Бир кунда 13700 Брюсселнинг фуқароси вакцина билан эмлаш учун янги онлайн-платформа орқали ёзилган, деб хабар беради Kazinform мухбири.\nТокио Олимпиадасида иштирок этадиган атлетчилар ҳар куни тестдан ўтказилади TOKYO. Kyodo - Kazinform – Токиода бўлиб ўтадиган Ёзги Олимпия ўйинлари ташкилотчилари апрель ойи охирида ўйинлар қоидаларининг янги таҳририни тасдиқлашмоқчи, унда спортчилар ҳар куни коронавирусга текширилиши кераклигини киргизмоқчи. Бу ҳақда Kazinform Kyodo агентлигига асосланиб хабар беради.\nҚозоғистонда 135 одам COVID-19 га ўхшаш пневмонияга чалинди NUR-SULTAN. Kazinform – COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб хабар беради Kazinform coronavirus2020.kz асосланиб.\nҚозоғистонда коронавирусдан соғайганлар жами сони 252 мингдан ошди NUR-SULTAN. Kazinform – Қозоғистонда ўтган суткада 2696 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


ИнтерФУТБОЛ :: Трансферлар арифметикаси ёхуд топ-клублар пуллари қаерга кетяпти?\nТрансферлар арифметикаси ёхуд топ-клублар пуллари қаерга кетяпти?\nЁзги трансферлар-2018нинг якунлари қандай? ФИФА Халқаро трансферлар келишув тизими (ITMS) маълумотлари асосида тайёрланган ва клубларнинг 1 июнь - 1 сентябрь оралиғидаги «олди-сотти»лари таҳлилини ўз ичига олган расмий баёнотни эълон қилди.\nТабиийки, бунда етакчи футбол ассоциациялари - Англия, Испания, Франция, Италия ва Германия жамоаларининг бозордаги фаоллигига алоҳида эътибор қаратилган.\nЁзги трансферлар бозори - бу айниқса, Европа клублари ҳаётида катта ўрин тутувчи давр. Зеро, «кўҳна қитъа» футбол бозоридаги савдо айнан ёзда энг юқори нуқтага кўтарилади, клублар янги ўйинчиларни асосан шу вақтда рўйхатдан ўтказади. Дейлик, охирги ёзги бозорда бутун дунё бўйича 8401та трансфер келишуви расмийлаштирилди. Шунча ўтиш структура бўйича 4 қисмга бўлинади:\n59,1 фоиз - эркин агент\n15,7 фоиз - икки клуб ўртасида тўлақонли келишув\n13,8 фоиз - ижара\n11,4 фоиз - ижарадан қайтиш.\nДемак, дунё миқёсида трансферларга жами 5,44 миллиард доллар сарфланди - бу ёзги бозорнинг янги рекорди. 2018 йилги трансферларни умумий ҳисобда олсак, харажат миқдори 7,11 миллиард долларни ташкил қилди.\nБу 2017 йилги савдо ҳажмига нисбатан 11,5 фоиз кўп демакдир. Европанинг кучли 5та лигаси вакиллари одатдагидек, қолганлардан анча кўп сарфлашди. Эътибор беринг, харажат миқдорининг нақ 77,5 фоизи айнан 5та чемпионат клублари ҳисобига тўғри келмоқда.\n5та етакчи ассоциация клублари ёзги трансферлар бозори-2018да 1629та харидни амалга оширди. Бу борада ҳам ўсиш кузатилди, лекин унча катта эмас. Рақамларда айтсак, харидлар сони атиги 0,6 фоиз кўпайди. Харидга қўл урган клублар сони эса 431тадан 433тага етди (2,8 фоиз ўсиш).\nШунинг баробарида фаол клубларга тўғри келадиган ўртача трансфер харидлари миқдори бирозгина камайди: 3,76 фоиздан 3,68 фоизга. Қолаверса, тўлақонли трансферлар сони ҳам ўтган йилдагига нисбатан озроқ бўлди: 564та. Аввалги йили 604та келишув тўлақонли асосда имзоланганини инобатга олсак, пасайиш 6,6 фоизга тенг.\nШунга қарамай, топ-5та лига вакилларининг умумий харажати 3,95 миллиард доллардан 4,21 миллиардга ошди (+6,6 фоиз). Табиийки, 5та етакчи ассоциация орасида энг фаоли Англияники. Инглиз клублари харид бобида 459та, сотувда эса 522та трансфер келишувида иштирок этди.\nХаридлар суммаси 1 миллиард 440,1 миллион долларга етди. Диққат қилинг, Англия жамоалари қаторасига 5та ёзги бозордан буён 1 миллиард доллардан кўп сарфламоқда - феноменал натижа. Ҳар ҳолда, бошқа ҳеч бир ассоциацияда бундай юқори кўрсаткич йўқ. Италия харажат миқдори 1 миллиард доллардан ошган иккинчи мамлакат бўлди.\nИталияликлар жами 1 миллиард 003,9 миллион доллар сарфлашди. 5та етакчи ассоциацияга қарасак, энг катта ўсиш (+74,7 фоиз) айнан Италияга тегишли. 2017 йил ёзига нисбатан олганда, 3та мамлакатдагина харидлар сони ошди. Булар - Италия, Испания ва Франция.\nИспания клубларининг ёзги харажатлари 960,9 миллион долларга етди - бу ўтган йилгига қараганда, 42,2 фоиз кўпдир. Шу тариқа испанлар ҳам рекорд ўрнатишди. Францияда эса умумий харажат миқдори 418,8 миллион доллар бўлиб, бу аввалги йил кўрсаткичига нисбатан 37,4 фоиз кам ҳисобланади. Французлар бозорда футболчилар сотувидан энг кўп топишганини ҳам алоҳида айтиш ўринли - 833,4 миллион доллар (37,5 фоизлик ўсиш).\nХуллас, Франция чемпионатининг иқтидорлар фабрикаси эканлиги яна бир бора тасдиқланди. Эътибор беринг, Франция клублари сафига қўшилган футболчиларнинг ўртача ёши кетганларникидан каттароқ. Яъни французлар ўртача ҳисобда айтганда, 24 ёшу 1 ойлик футболчилар билан шартнома тузиб, 23 ёшу 7 ойлик ўйинчилар билан хайрлашдилар. Франция лигаси бу борада кучли бешлик орасида ягона.\nЯъни қолган лигаларда ёшроқ футболчиларга талаб катта. Германия клублари футболчилар харидига энг кам сарфлади (кучли 5та чемпионат орасида, албатта) - 391,3 миллион доллар. Умуман, немислар бу сафар 2017 йилги харажат миқдорини 31,1 фоизга камайтиришди. Асосий сабаб тайин: немис жамоалари эркин агентлар билан шартнома тузишга катта эътибор қаратди.\nҲар ҳолда, жами келишувларнинг ярмидан кўпи, яъни 52,3 фоизи шартномаси тугаган футболчилар билан расмийлаштирилди. Бундан ташқари, Германияда ёш футболчилар билан битим тузишга қизиқиш катта: жами харажатнинг 37,8 фоизи 21 ёшга тўлмаган ўйинчиларга йўналтирилди. Италияда ҳам деярли шундай кўрсаткич қайд этилди - 39,0 фоиз маблағ ёшлар харидига кетди.\nТоп-5га кирмайдиган ассоциациялар орасида энг катта харажат Саудия Арабистониникига тегишли - 152,1 миллион доллар. Оддий айтганда, Саудия жамоалари томонидан трансферлар учун ўтган йилгига нисбатан нақ 485,4 фоиз кўп маблағ ажратилди.\nКейинги ўринларда - Бельгия (128,2 миллион доллар, 54 фоиз ўсиш), Португалия (85,4 миллион доллар, 1,1 фоиз пасайиш), Голландия (84,9 миллион доллар, 11,6 фоиз ўсиш) ва Хитой (81,8 миллион доллар, 105,2 фоиз ўсиш).\nУмуман, кучли ассоциациялар клубларининг халқаро трансферлар бозорида катта роль ўйнаши ўз-ўзидан тушунарли. Айниқса, харажат масаласида. Шунингдек, ҳар бир мамлакат ичидаги харажат миқдори таҳлили шуни кўрсатмоқдаки, умумий сумманинг катта қисми юқори дивизионнинг саноқли клублари чекига тушади.\nЯнада аниқроқ ифода этсак, АПЛ, Лига 1, Бундеслига, «А» серияси ва Ла-лига трансферларга пул ажратишда ҳам етакчи. Мисол учун, ёзги трансферларда Англия, Испания, Италия, Германия ва Францияда амалга оширилган барча келишувларнинг деярли ярми юқори дивизион вакилларига тегишлидир. Хусусан, «А» серияси жамоалари Италияда расмийлаштирилган 72,4 фоиз келишувда иштирок этди.\nФақат Испанияда вазият сал бошқача: чамаси 37 фоиз трансфер Примеро қатнашчилари ҳиссасига тўғри келди. Сон эмас, суммада айтсак, 5та етакчи лига клубларининг жами харажати 4 миллиард долларга етди - бу топ-ассоциацияларга тегишли миқдорнинг 94,8 фоизига тенг.\nЁзги трансферлар бозорида савдо айланмасининг ошишига Россияда ўтказилган жаҳон чемпионати катта таъсир қилди, шубҳасиз. Мундиалда қатнашган 32та жамоа жами 736 нафар футболчини «заявка»га киритган бўлса, улардан 155 нафари халқаро трансферлар «ўлжа»сига айланди.\nҚолаверса, ЖЧ-2018 иштирокчилари трансфери бошқа ўтишлардан кескин фарқланди. Дейлик, жаҳон футбол форумида қатнашган ва кейинчалик трансфер операцияларига сабабчи бўлган футболчилар ўртача 27 ёшу 5 ойлик. Россия турнирида иштирок этмаганларнинг ўртача ёши бундан 2 йили 10 ой паст.\nЭнг асосий фарқ суммада: ЖЧда ўйнаган футболчиларнинг трансфер нархи ўртача ҳисобда 13 миллион долларни ташкил қилди ва бу қолган ўйинчиларникига қараганда, 3,5 баравар кўпдир. Бундан ташқари, мундиалда ўйнаган футболчилар трансферининг 76,1 фоизи Европа клублари томонидан амалга оширилди. Умуман, шулардан 67,8 фоизи кучли ассоциация жамоаларидан қўним топди.\nТоп-чемпионатлар орасида асосий харидор АПЛдир. Умуман, ҳам харид, ҳам сотувга боғлиқ энг кўп трансфер айнан Англия жамоаларига тўғри келди.\nЭнг тежамкор клублар эса Германияда (немислар харажат бобида кучли бешлик орасида охирги ўринни банд этишди).\nФранция жамоалари энг катта даромадга эга чиққани билан мақтанишга ҳақли - 833,4 миллион доллар.\nАнглияда ёш футболчиларга талаб катта - туманли ўлка жамоалари билан шартнома тузган ўйин-чилар ўртача 22 ёшу 6 ойлик. Испанлар аксинча, нисбатан тажрибалироқ футболчилар (ўртача кўрсаткич - 24 ёшу 1 ой)ни маъқул кўришди.


ЎзА - Ички ишлар вазирлиги Марказий госпиталида кўргазмали тиббий амалиёт бажарилди\n04.12.2017 22:10 Чоп этиш версияси\nУкраиналик мутахассис мамлакатимиз ИИВ тиббиёт муассасаларида фаолият юритаётган ҳамкасблари ҳузурида долзарб мавзуларда маърузалар қилди.\n– Олег Николаевич ўз соҳаси бўйича дунёдаги етакчи мутахассислардан бири ҳисобланади, – дейди ИИВ тиббиёт бошқармаси раҳбари ўринбосари Шаҳло Абдуллажонова. – Унинг қулоқ микрожарроҳлиги соҳасида эришган ютуқлари халқаро миқёсда тан олинган. Шу боис бундай мутахассис иштирокидаги семинар ва амалиётлар тиббиёт ходимларимизнинг касб маҳоратини оширишда муҳим аҳамиятга эга.\nМамлакатимиз ва украиналик отиатрлар ўртасида тажриба алмашиш кўп жиҳатдан профессор Олег Борисенко ҳамда Республика ихтисослаштирилган педиатрия илмий-амалий тиббиёт маркази профессори Шавкат Омоновнинг яқин ҳамкорлиги самарасида йўлга қўйилган. Юртдошимиз ҳам Киевга тез-тез бориб, беморларнинг эшитиш қобилиятини тиклаш бўйича операциялар ўтказишга доир тажрибаси билан ўртоқлашади.\n– Ҳар сафар Ўзбекистонга катта мамнуният билан келаман, – дейди профессор О.Борисенко. – Мустақиллик йилларида мамлакатингиз кўп соҳаларда, жумладан, тиббиёт соҳасида ҳам улкан ютуқларга эришди.\nИчки ишлар вазирлигининг мазкур тиббиёт муассасасида мураккаб микрожарроҳлик амалиётлари “OPMI Sensera” микроскопи ёрдамида бажарилмоқда. Профессор О.Борисенко ҳамда украиналик етакчи илмий ходим, тиббиёт фанлари доктори И.Сребняк иштирокидаги маҳорат сабоқлари эса юртимиз тиббиёт ходимларининг ушбу замонавий ускуна имкониятларини янада мукаммалроқ ўзлаштиришига ёрдам бермоқда.